title: Kordelió-Évosmos

text: Vuoden 2011 kuntauudistuksesta lähtien Kordelió-Évosmoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Bastuklubben

text: Bastuklubben on ruotsalainen TV-ohjelma, jossa koomikko Johan Pettersson esittää Partaj -ohjelmasta tuttua suomalaista Jarmoa. Hahmo pohjautuu näyttelijä Jarmo Mäkisen rooliin K-Raudan mainoksessa.


title: Lagkadás

text: Lagkadás () on Kreikan kaupunki ja samanniminen kunta (Δήμος Λαγκαδά, "Dímos Lagkadá"), joka sijaitsee Thessalonikin alueyksikössä Keski-Makedonian alueella. Koko kunnan pinta-ala on 1 220,3 neliökilometriä ja väkiluku 41 103. Varsinaisen Lagkadáksen kaupungin väkiluku on 7 764 (vuonna 2011).


title: Lagkadás

text: Lagkadáksen kaupunki sijaitsee noin 16 kilometriä Thessalonikin keskustasta koilliseen. Nykyinen Lagkadáksen kunta muodostui, kun Lagkadás, Ássiros, Kallíndoia, Koróneia, Lachanás, Sochós ja Vertískos yhdistyivät vuoden 2011 alussa Kallikrates-suunnitelman mukaisesti.


title: Lagkadás

text: Vuoden 2011 kuntauudistuksesta lähtien Lagkadáksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Neápoli-Sykiés

text: Neápoli-Sykiés ( eli Δήμος Νεάπολης-Συκεών, "Dímos Neápolis-Sykeón") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 12,76 neliökilometriä ja väkiluku 84 741 (vuonna 2011). Kunnan kuntakeskus on Sykiés.


title: Neápoli-Sykiés

text: Neápoli-Sykiés sijaitsee vain pari kilometriä Thessalonikin keskustasta koilliseen. Kunta syntyi, kun Ágios Pávlos, Neápoli, Péfka ja Sykiés yhdistyivät vuoden 2011 alussa Kallikrates-suunnitelman mukaisesti.


title: Neápoli-Sykiés

text: Vuoden 2011 kuntauudistuksesta lähtien Neápoli-Sykiésin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Oraiókastro

text: Oraiókastro (; kath. Ωραιόκαστρον, "Oraiókastron") on Kreikan kaupunki ja samanniminen kunta (Δήμος Ωραιοκάστρου, "Dímos Oraiokástrou"), joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Koko kunnan pinta-ala on 217,8 neliökilometriä ja väkiluku 38 317. Varsinaisen Oraiókastron kaupungin väkiluku on 20 852 (vuonna 2011).


title: Oraiókastro

text: Oraiókastron kaupunki sijaitsee noin kymmenen kilometriä Thessalonikin keskustasta pohjoiseen. Nykyinen Oraiókastron kunta muodostui, kun Oraiókastro, Kallithéa ja Mygdonía yhdistyivät vuoden 2011 alussa Kallikrates-suunnitelman mukaisesti.


title: Oraiókastro

text: Vuoden 2011 kuntauudistuksesta lähtien Oraiókastron kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Arvi Perttu

text: Arvi Perttu (s. 25. helmikuuta 1961 Petroskoi) on Karjalan tasavallasta kotoisin oleva kirjailija ja suomentaja joka on asunut Suomessa vuodesta 2001 lähtien.


title: Arvi Perttu

text: Arvi Pertun vanhemmat ovat vienankarjalainen kirjailija Pekka Perttu ja inkerinsuomalainen kansanrunouden tutkija Unelma Konkka. Perttu opiskeli kirjallisuutta Moskovan Gorki-instituutissa ja Suomessa Oriveden Topelius-akatemiassa. Hän oli 1990-luvulla toimittajana Karjalan suomen- ja karjalankielisissä lehdissä, muun muassa Carelia-lehdessä. Suomessa Perttu on asunut muun muassa Lappeenrannassa, Parkanossa ja viimeksi Lieksassa.


title: Pávlos Melás (kunta)

text: Pávlos Melás ( eli Δήμος Παύλου Μελά, "Dímos Pávlou Melá") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 24,92 neliökilometriä ja väkiluku 99 245 (vuonna 2011). Kunnan kuntakeskus on Stavroúpoli.


title: Pávlos Melás (kunta)

text: Pávlos Meláksen kunta sijaitsee pari kilometriä Thessalonikin keskustasta pohjoiseen ja siihen kuuluu suuri osa metropolialueen pohjoisista osista. Kunta syntyi, kun Efkarpía, Políchni ja Stavroúpoli yhdistyivät vuoden 2011 alussa Kallikrates-suunnitelman mukaisesti. Kunta on nimetty kreikkalaisupseeri Pávlos Meláksen mukaan. Melás oli merkittävä henkilö Kreikan taistelussa kreikkalaisen Makedonian alueesta 1900-luvun alussa.


title: Pávlos Melás (kunta)

text: Vuoden 2011 kuntauudistuksesta lähtien Pávlos Meláksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: FS Champlain (L9030)

text: Champlain (runkonumero L9030) oli Ranskan laivaston 1975 palvelukseen otettu Champlain-luokan kuljetusalus ().


title: FS Champlain (L9030)

text: Alus tilattiin Brestin laivastontelakalta. Sen köli laskettiin vuonna 1973 ja alus laskettiin vesille saman vuoden lopulla 17. marraskuuta. Alus otettiin palvelukseen 5. lokakuuta 1974.


title: FS Champlain (L9030)

text: Alus poistettiin palveluksesta elokuussa 2004.


title: Little Egg Harborin hyökkäys

text: Little Egg Harborin hyökkäys oli Yhdysvaltain vapaussodan taistelu New Jerseyssä lokakuussa 1778. Tuolloin kapteeni Patrick Fergusonin johtamat brittijoukot hyökkäsivät prikaatinkenraali Casimir Pulaskin amerikkalaisen legioonan kimppuun ja surmasivat kymmeniä nukkumassa olleita jalkaväen sotilaita. Tapausta edelsi Pulaskin alaisena palvelleen hesseniläisen kapteenin loikkaus brittien puolelle.


title: Little Egg Harborin hyökkäys

text: Syyskuun lopulla 1778 brittijoukkojen ylipäällikkö Henry Clinton määräsi brittilaivaston tuhoamaan amerikkalaisten kapinallisten ”merirosvoverkoston” New Jerseyn itärannikolla. Noin viikkoa myöhemmin siirtokuntien armeijan ylipäällikkö George Washington lähetti prikaatinkenraali Pulaskin joukot puolustamaan amerikkalaisten tavarakuljetuksia ja alueen asukkaita. Pulaskin legioona leiriytyi erään kveekariperheen omistamille maille Little Egg Harborin -nimellä tunnettuun paikkaan nykyisessä Tuckertonissa. Legioona koostui pääosin Pulanskin aiemmin tuntemista eurooppalaisista sotilaista ja briteistä sekä hesseniläisistä sotilaskarkureista, jotka hän oli palkannut.


title: Little Egg Harborin hyökkäys

text: Pulaski majoittautui maatilan päärakennukseen, ja hänen ratsumiehensä, tykistö ja osa jalkaväestä leiriytyi läheiseen metsäsaarekkeeseen. Noin 50 jalkaväen miestä majoittui everstiluutnantti Charles De Bosenin johdolla noin kilometrin etäisyydelle muista ja piti etuvartioasemaa alempana kulkevan tien lähettyvillä. Ylemmästä pääleiristä oli koko ajan näköyhteys merelle, jonne oli ankkuroitu brittien sotalaiva "Nautilus". Englantilaiset eivät sen sijaan voineet havaita legioonan leiriä siellä käytetyn tarkan suojanaamioinnin vuoksi.


title: Little Egg Harborin hyökkäys

text: Majoituspäivän aikana 13. lokakuuta jalkaväen komentaja De Bosen riitaantui hesseniläisen kapteeni Gustav Julietin kanssa. Riita koski Julietin aiempaa sotilaskarkuruutta brittien puolelta. De Bosenin oli vaikea hyväksyä hesseniläisen kapteenin epäisänmaallista puolenvaihtoa vapaussodassa, ja hän kritisoi voimakkaasti tämän käytöstä. Juliet hillitsi suuttumuksensa ja teeskenteli poistuvansa kalastamaan lähimpien miestensä kanssa. Todellisuudessa hän ei mennyt kalastamaan, vaan päätti kostaa De Bosenille. Päästyään leirin ulkopuolelle Juliet painosti kaksi alaistaan noudattamaan hänen käskyjään. Miehet antoivat merkkejä brittien sota-alukselle "Nautilukselle", ja heidät poimittiin kannelle amerikkalaisina sotilaskarkureina. Laivassa Juliet kertoi komentaja Henry Colinsille ja kapteeni Fergusonille De Bosenin ja Pulaskin joukkojen tarkan sijainnin Little Egg Harborissa.


title: Little Egg Harborin hyökkäys

text: Kun Juliet miehineen ei palannut kalastusmatkaltaan, amerikkalaiset uskoivat heidän hukkuneen. Kukaan ei epäillyt Julietin loikanneen toisen kerran.


title: Little Egg Harborin hyökkäys

text: Yhden päivän kestäneiden neuvottelujen päätteeksi kapteeni Ferguson valitsi joukkojensa hyökkäyskohteeksi De Bosenin leirin. Yöllä 14.–15. lokakuuta Juliet opasti 250 Jerseyn lojalistia ja vakinaisen väen brittisotilasta amerikkalaisten yöpymispaikalle. Osa briteistä jäi vartioimaan De Bosenin leiripaikalle johtavaa siltaa ja turvaamaan pakoreitin. Noin 200 sotilasta ylitti kapulatietä pitkin suoalueen, jonka takaa löytynyt vartioaseman yksinäinen vartiomies joko otettiin vangiksi tai surmattiin.


title: Little Egg Harborin hyökkäys

text: Fergusonin miesten aamuöinen hyökkäys tuli De Bosenin miehille täytenä yllätyksenä. Heidän herätessään laukausten ääniin olivat britit jo ympäröineet koko leirialueen. De Bosen yritti järjestää puolustusta kuntoon ja murtautua hyökkääjien saartorenkaan läpi. Hän ei onnistunut, vaan jäi miehineen selvään alakynteen. Kapteeni Juliet osoitti De Bosenin Fergusonin miehille ja huusi, että eversti oli surmattava. Muutama legioonalainen onnistui pakenemaan, mutta suurin osa surmattiin sääliä tuntematta.


title: Little Egg Harborin hyökkäys

text: Taistelun äänet herättivät lähistöllä yöpyneen pääleirin, mutta brittijoukot olivat jo ehtineet vetäytyä kun Pulaskin ratsuväki ennätti paikalle. Sotilaat löysivät kymmeniä pistimin tapettuja legioonalaisia, heidän joukossaan eversti De Bosen. Seuranneessa takaa-ajossa Pulaskin ratsumiehet saivat kiinni joitakin brittejä ja ottivat heidät vangeiksi. Myöhemmin Pulaski kertoi kongressille, että hän oli identifioinut kapteeni Julietin kavaltajaksi, joka oli paljastanut briteille amerikkalaisten olinpaikan.


title: Little Egg Harborin hyökkäys

text: Taistelun jälkeen kapteeni Fergusonin joukot vetäytyivät alueelta nopeasti ja jättivät jälkeensä aseita ja muita tarvikkeita. Myös merenlahdelle ankkuroituneet brittialukset poistuivat rannikolta. Lippulaiva "Zebra" törmäsi hiekkasärkkään, ja kun sitä ei saatu irti, miehistö siirrettiin muihin kahteen alukseen. "Zebran" kapteeni pelkäsi laivansa päätyvän amerikkalaisten käsiin, ja määräsi aluksen poltettavaksi. Palava "Zebra" jäi muistuttamaan englantilaisten pikaisesta lähdöstä.


title: Little Egg Harborin hyökkäys

text: Amerikkalaisjoukot kavaltanut hesseniläiskapteeni Juliet ei saanut odottamaansa kiitosta briteiltä, sillä brittien ylipäällikkö Henry Clinton järjesti hänelle rangaistuksen.


title: Little Egg Harborin hyökkäys

text: Amerikkalaiset eivät puolestaan olleet tyytyväisiä prikaatinkenraali Pulaskin toimintaan. Hänen legioonansa siirrettiin suurilta taistelukentiltä vähäpätöisempiin tehtäviin ja heidät passitettiin Delawarejoen laaksoon turvaamaan aluetta brittimielisten irokeesien mahdollisilta hyökkäyksiltä.


title: Pylaía-Chortiátis

text: Pylaía-Chortiátis ( eli Δήμος Πυλαίας-Χορτιάτη, "Dímos Pylaías-Chortiáti") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 156,8 neliökilometriä ja väkiluku 70 110 (vuonna 2011). Kunnan kuntakeskus on Panórama.


title: Pylaía-Chortiátis

text: Pylaía-Chortiátis sijaitsee noin viisi kilometriä Thessalonikin keskustasta itään ja se kattaa suuren osan metropolialueen itäpuolisesta alueesta. Kunta syntyi, kun Chortiátis, Panórama ja Pylaía yhdistyivät vuoden 2011 alussa Kallikrates-suunnitelman mukaisesti.


title: Pylaía-Chortiátis

text: Vuoden 2011 kuntauudistuksesta lähtien Pylaía-Chortiátiin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Jääkiekon maailmancup 2016

text: Jääkiekon maailmancup 2016 () on NHL:n ja NHLPA:n järjestämä jääkiekkoturnaus, joka järjestettiin syksyllä 2016. Turnauksen ottelut pelattiin Torontossa, 17. syyskuuta – 29. syyskuuta 2016.


title: Jääkiekon maailmancup 2016

text: Turnauksessa kahdeksan joukkuetta jaettiin kahteen lohkoon, joista kummastakin kaksi parasta eteni välieriin (A1–B2, B1–A2). Välierien voittajat kohtasivat loppuottelussa, joka pelattiin paras kolmesta -järjestelmällä.


title: Jääkiekon maailmancup 2016

text: Kahden joukkueen järjestys sarjataulukossa määräytyi niiden keskinäisen ottelun tuloksen perusteella.


title: Jääkiekon maailmancup 2016

text: Kolmen tai neljän joukkueen järjestys määräytyi seuraavasti:


title: Jääkiekon maailmancup 2016

text: Eurooppa ja Pohjois-Amerikka ovat yhdistelmäjoukkueita. Euroopan maista omilla joukkueillaan turnaukseen osallistuivat Suomi, Venäjä, Ruotsi ja Tšekki. Euroopan joukkue koostui muiden eurooppalaisten maiden pelaajista ja Pohjois-Amerikan joukkue korkeintaan 23-vuotiaista kanadalaisista ja yhdysvaltalaisista.


title: Jääkiekon maailmancup 2016

text: Turnauksen peliasut on suunnitellut Adidas. Alun perin Tšekin pelipaidassa oli tarkoituksena olla Böömin vaakuna, mutta tunnus vaihdettiin perinteiseen logoon Tšekin lain kieltäessä vaakunan käytön.


title: Jääkiekon maailmancup 2016

text: Tilastojen perusteella viisi parasta maalivahtia, jotka pelanneet enemmän kuin yhden pelin.


title: Thermaïkós

text: Thermaïkós ( eli Δήμος Θερμαϊκού, "Dímos Thermaïkoú") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 131,4 neliökilometriä ja väkiluku 50 264 (vuonna 2011). Kunnan kuntakeskus on Peraía.


title: Thermaïkós

text: Thermaïkós sijaitsee Thermaikoslahden itärannalla noin 20 kilometriä Thessalonikin keskustasta etelään. Nykyinen Thermaïkóksen kunta muodostui, kun Thermaïkós, Epanomí ja Michanióna yhdistyivät vuoden 2011 alussa Kallikrates-suunnitelman mukaisesti.


title: Thermaïkós

text: Vuoden 2011 kuntauudistuksesta lähtien Thermaïkóksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Thérmi

text: Thérmi () on Kreikan kaupunki ja samanniminen kunta (Δήμος Θέρμης, "Dímos Thérmis"), joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Koko kunnan pinta-ala on 384,3 neliökilometriä ja väkiluku 53 201. Varsinaisen Thérmin kaupungin väkiluku on 16 004 (vuonna 2011).


title: Thérmi

text: Thérmin kaupunki sijaitsee noin 13 kilometriä Thessalonikin keskustasta kaakkoon. Thérmin kunta kattaa suuren osan metropolialueen kaakkoisosasta. Kunnan alueella sijaitsee Thessalonikin kansainvälinen lentoasema.


title: Thérmi

text: Thérmin alkuperäinen nimi oli "Sédes" (Σέδες). Se nimettiin uudelleen vuonna 1926 alueella sijainneen antiikin aikaisen Thermen kaupungin mukaan. Nykyinen Thérmin kunta muodostui, kun Thérmi, Míkra ja Vasiliká yhdistyivät vuoden 2011 alussa Kallikrates-suunnitelman mukaisesti.


title: Thérmi

text: Vuoden 2011 kuntauudistuksesta lähtien Thérmin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Vólvi (kunta)

text: Vólvi ( eli Δήμος Βόλβης, "Dímos Vólvis") on Kreikan kunta, joka sijaitsee Thessalonikin alueyksikössä Keski-Makedonian alueella. Kunnan pinta-ala on 782,7 neliökilometriä ja väkiluku 23 478 (vuonna 2011). Kunnan kuntakeskus on Stavrós.


title: Vólvi (kunta)

text: Vólvin kunta sijaitsee noin 50 kilometriä Thessalonikista itään. Se on saanut nimensä Vólvi-järvestä, jonka ympäristön se suurimmaksi osaksi käsittää. Vólvin kunta syntyi, kun Ágios Geórgios, Apollonía, Aréthousa, Egnatía, Mádytos ja Rentína yhdistyivät vuoden 2011 alussa Kallikrates-suunnitelman mukaisesti.


title: Vólvi (kunta)

text: Vuoden 2011 kuntauudistuksesta lähtien Vólvin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: We Created the World

text: We Created the World on suomalaisen Softengine-yhtyeen 17. lokakuuta 2014 julkaistu esikoisalbumi. Albumin on tuottanut Aki Sihvonen. Albumi nousi ensimmäisellä listaviikollaan Suomen virallisen albumilistan seitsemänneksi.


title: We Created the World

text: Yhtye edusti albumin ensimmäisellä singlejulkaisulla ”Something Better” Suomea Eurovision laulukilpailussa Kööpenhaminassa toukokuussa 2014. Kappale sijoittui kilpailun finaalissa 11:nneksi. Albumilta on julkaistu singlenä myös kappale ”Yellow House” kesäkuussa 2014. Kolmas single ”The Sirens” julkaistiin 3. lokakuuta 2014.


title: Merisinikorento

text: Merisinikorento ("Orthetrum cancellatum") on keskikokoinen sudenkorento, jonka koiraat ovat aikuisena väriltään sinertäviä.


title: Merisinikorento

text: Merisinikorennon koiras on sinihärmäinen. Nuorena koiras on enimmäkseen keltaisen ja mustan kirjava. Merisinikorennon ulkonäkö on samankaltainen kuin lähisukuisen hoikkasinikorennon ja myöskin sinihärmäisten litteähukankorennon ja sorjahukankorennon. Merisinikorento on kuitenkin hoikkasinikorentoa suurikokoisempi, ja sillä on mustat siipitäplät ja keskiruumiin olkajuovat. Hoikkasinikorennolla siipitäplät ja olkajuovat ovat vaaleat.


title: Merisinikorento

text: Merisinikorennon takaruumiin pituus on 29–33 mm ja takasiiven pituus 35–40 mm.


title: Merisinikorento

text: Laji elää laajalla alueella Euroopassa lukuun ottamatta Britannian ja Fennoskandian pohjoisosia, pohjoisen Afrikan rannikoilla ja Aasiassa Altaille, Mongoliaan ja Pohjois-Intiaan ulottuvalla alueella.


title: Merisinikorento

text: Suomessa laji elää etupäässä merenlahdilla ja maan itäosissa myös suurilla järvillä. Korennot vaeltavat usein sisämaahan, ja eteläisemmässä Euroopassa sitä esiintyy sisämaassa yleisenäkin. Suomen alueella merisinikorentoa tavataan jokseenkin yleisenä rannikkoalueilla ja 2000-luvulta lähtien yleistyvänä sisämaassa, varsinkin Itä-Suomessa.


title: Merisinikorento

text: Merisinikorennon lentoaika on touko-kesäkuun vaihteesta elokuun loppupuolelle. Päälentoaika ajoittuu kesäkuun puolivälistä elokuun alkuun.


title: Kaltsaari

text: Kaltsaari on entisen Velkuan kunnan, nykyisen Naantalin kaupungin alueella sijaitseva saari. Saaren pinta-ala on 1,23 neliökilometriä ja vakituisia asukkaita on kaksi. Vapaa-ajan asuntoja saarella on 22, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Lähin yhteys Kaltsaarelaisilla on ollut Norrskataan, jossa lapset kävivät koulua ja jossa oli lähin kauppa.


title: Kaltsaari

text: Kaltsaari sijaitsee Naantalin lounaisosassa lähellä Paraisten kuntarajaa. Saaren suurin pituus on noin 1,9 kilometriä.


title: Jesse Väkelä

text: Jesse Väkelä (s. 9. heinäkuuta 1995 Vaasa) on suomalainen jääkiekkopuolustaja, joka pelaa Mestis-joukkue Espoo Unitedissa. Hän laukoo oikealta.


title: Jesse Väkelä

text: Väkelä on Vaasan Sportin oma kasvatti. Hän siirtyi C-juniori-ikäisenä Oulun Kärppiin kaudeksi 2010–2011, mutta Väkelä palasi kuitenkin kesken kauden Sportiin, jonka C-nuorten varakapteenina hän toimi. Kaudella 2013–2014 Väkelä kuului seuran A-nuorten kapteenistoon.


title: Jesse Väkelä

text: Huhtikuussa 2014 Väkelä teki kaksivuotisen sopimuksen SM-liigaan nostetun Sportin miesten joukkueen kanssa. Hän teki liigadebyyttinsä 23. syyskuuta 2014 Espoo Bluesia vastaan, jolloin Väkelä sai jääaikaa 8.55 minuuttia. Liigauransa avausmaalin hän teki 10. maaliskuuta 2015 vieraissa Hämeenlinnan Pallokerhoa vastaan. Väkelän osuma jäi Sportin 1–3-voittoon päättyneen ottelun ratkaisumaaliksi. Hänet palkittiin ottelun "Ilta-Sanomien" kolmen tähden tähtipelaajana ja myös Reima Kaija valitsi Väkelän legendojen tähtien ykköstähdeksi. Hän pelasi ison osan kaudesta 2014–2015 myös lainalla Mestis-joukkue Heinolan Peliitoissa.


title: Jesse Väkelä

text: Elokuussa 2015 Sport lainasi Väkelän seuran yhteistyöjoukkue Kokkolan Hermekseen. Joulutauolla hänen lainajoukkueekseen vaihtui loppukaudeksi 2015–2016 Kajaanin Hokkiin, kun Väkelä siirtyi suorittamaan varusmiespalvelusta Kainuun prikaatiin. Samalla hän teki kaksivuotisen jatkosopimuksen Sportin kanssa. Väkelä voitti Hokissa kauden päätteeksi Mestis-hopeaa, vaikka hän ei pelannut otteluakaan pudotuspeleissä. Väkelä ei pelannut kauden aikana otteluakaan SM-liigassa.


title: Jesse Väkelä

text: Ennen kautta 2016–2017 Sport lainasi Väkelän taas toistaiseksi voimassa olevalla sopimuksella Hermekseen. Hän pelasi siellä kuusi ottelua, kunnes Väkelä ja Felix Westermarck siirtyivät lokakuussa 2016 loppukaudeksi toiseen Mestis-joukkueeseen, Espoo Unitediin. Vastaavasti Espoosta Sportiin siirtyi Matti Lamberg. Väkelä voitti kauden päätteeksi Mestis-pronssia.


title: Jesse Väkelä

text: Väkelän isä Tomi oli aikoinaan jääkiekkoilijalupaus, jonka ura päättyi kuitenkin kaukalossa halvaantumiseen jo 17-vuotiaana vuonna 1990. Sport on jäädyttänyt hänen pelinumeronsa 27, jota Jessellä on kuitenkin oikeus käyttää.


title: Kettumaa

text: Kettumaa on saari Velkuassa Naantalissa. Saaren pinta-ala on 1,24 neliökilometriä, ja siellä on yksi vakituinen asukas. Vapaa-ajan asuntoja saarella on kaksi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Kettumaa

text: Kettumaa sijaitsee Salavaisten lounaispuolella. Saari on pohjois–eteläsuunnassa pitkulainen, ja sen suurin pituus on noin 2,1 kilometriä.


title: Markus Haapanen

text: Markus Haapanen (s. 28. tammikuuta 1996 Hämeenlinna) on suomalainen jääkiekkopuolustaja, joka pelaa Ruotsin neljänneksi korkeimmalla sarjatasolla II-divisioonan GSK Hockey–joukkueessa.


title: Markus Haapanen

text: Haapanen on Hämeenlinnan Pallokerhon kasvatti. Hän toimi seuran C-nuorten varakapteneenina kaudella 2010–2011. Kaudella 2012–2013 Haapanen toimi HPK:n B-nuorten varakapteenina, mutta hän vahvisti kevätkaudella myös seuran B2-nuoria, joissa Haapanen voitti kauden päätteeksi Suomenmestaruuden. Kaudella 2013–2014 Haapanen pelasi HPK:n A-nuorten mukana myös Junior Club World Cupissa, joka päättyi hopeaan.


title: Markus Haapanen

text: Kaudella 2014–2015 Haapanen debytoi HPK:n SM-liigajoukkueessa, jossa hän pelasi ensimmäisen liigaottelunsa 23. syyskuuta 2014 Porin Ässiä vastaan. Haapanen merkittiin HPK:n seitsemänneksi puolustajaksi ja hän sai jääaikaa 26 sekuntia. Lokakuussa 2014 Haapanen teki 2+1-vuotisen jatkosopimuksen joukkueen kanssa. Hän pelasi kauden aikana kaikkiaan yhdeksän SM-liigaottelua ilman tehopisteitä.


title: Markus Haapanen

text: Syyskuussa 2015 HPK lainasi Haapasen koko kauden 2015–2016 kattavalla sopimuksella Mestis-joukkue Lempäälän Kisaan. Loukkaantuminen pilasi kuitenkin hänen kautensa, eikä Haapanen pelannut LeKissä otteluakaan. Hän siirtyi kuntouduttuaan aivan runkosarjan viimeisillä kierroksilla HPK:n A-nuorten vahvuuteen. Haapasen kausi siellä jäi lopulta vain kahdeksan runkosarja- ja kolmen playoff-ottelun mittaiseksi.


title: Markus Haapanen

text: Kaudeksi 2016–2017 Haapanen siirtyi vuoden mittaisella sopimuksella LeKiin. Hänen ensimmäinen kokonainen kautensa miesten peleissä toi 23 runkosarjaottelussa viisi syöttöpistettä. Haapanen pelasi kauden aikana myös kuusi ottelua lainalla Suomi-sarjajoukkue KOOVEE:ssä. Kaudeksi 2017–2018 hän siirtyi vuoden mittaisella sopimuksessa Suomi-sarjajoukkue Forssan Palloseuraan. Haapanen pelasi siellä yhdeksän runkosarja- ja yhden Suomen Cupin ottelun, kunnes hän siirtyi lokakuussa loppukauden kattavalla sopimuksella Norjan toiseksi korkeimmalla sarjatasolla 1. divisjonissa pelaavan Grüner Ishockeyn joukkueeseen.


title: Markus Haapanen

text: Haapanen pelasi alle 18-vuotiaiden Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012, jolloin Haapanen toimi Suomen varakapteenina. Hän edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2013 voittaen kultaa.


title: Blame

text: Blame on skottilaisen DJ Calvin Harrisin kappale, jolla laulaa brittiläinen John Newman. Se julkaistiin singlenä syyskuussa 2014. Kappaleen radioensisoitto oli 4. syyskuuta. Single debytoi Suomen singlelistan ykkössijalla.


title: SMSS J031300.36-670839.3

text: SMSS J031300.36-670839.3 on Linnunradan tähti, joka sijaitsee noin 6 000 valovuoden päässä Maasta. Tähden arvioidaan olevan yli 13,5 miljardia vuotta vanha.


title: Korvenmaa

text: Korvenmaa on saari Naantalissa Rymättylän alueella. Saaren pinta-ala on 2,63 neliökilometriä, ja vakituisia asukkaita on neljä. Vapaa-ajan asuntoja saarella on 34, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Korvenmaa

text: Korvenmaa sijaitsee Pakinaisten pohjoispuolella. Saari on luode–kaakkosuunnassa pitkulainen, ja sen suurin pituus on noin 3,8 kilometriä.


title: Lailuoto

text: Lailuoto on saari Velkuassa Naantalissa. Saaren pinta-ala on 0,57 neliökilometriä ja vakituisia asukkaita on 11. Vapaa-ajan asuntoja saarella on 26 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Lailuoto

text: Lailuoto sijaitsee Palvan eteläpuolella. Saaren suurin pituus on noin 1,3 kilometriä.


title: Munninmaa

text: Munninmaa on saari Naantalin Velkuassa. Saaren pinta-ala on 0,42 neliökilometriä, ja vakituisia asukkaita on kolme. Vapaa-ajan asuntoja saarella on viisi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Munninmaa

text: Munninmaa sijaitsee Salavaisten länsipuolella. Saaren suurin pituus on noin 1,1 kilometriä.


title: Adangme

text: Adangme on nigeriläis-kongolainen kieli, jota puhuu äidinkielenään noin ihmistä Ghanassa Accran ympäristössä. Kielelle annettiin vuonna 1951 Ghanassa kansalliskielen asema. Adangmen läheinen sukukieli on niin ikään Accran ympäristössä puhuttu ga.


title: Vuoden työnantaja

text: Vuoden työnantaja -palkinto on Tammerkosken Nuorkauppakamarin vuosittain myöntämä palkinto. Palkinnon tavoite on kannustaa työllistäjiä ja työllistämistä Tampereen talousalueella. Palkittavan valinnassa kiinnitetään huomiota yrityksen työntekijöiden lukumäärän suhteelliseen lisäykseen, työntekijöiden vaihtuvuuteen ja työntekijöiden lukumäärän nettolisäykseen sekä työpaikkojen pysyvyyteen. Valintaa suoritettaessa huomioon otetaan myös yrityksen ikä, toimiala, kannattavuus ja yrityksen taloudellinen asema. Yksi valintakriteeri on myös se, millä tavoin yritys on huolehtinut henkilökuntansa kehittämisestä.


title: Vuoden työnantaja

text: Projektissa vaaliraati antaa esitykset Vuoden Työnantajaksi ja projektitiimi haastattelee ehdokkaat esityksen pohjalta. Haastattelutulosten perusteella vaaliraati päättää Vuoden Työnantajan. Arvovaltaiseen raatiin kuuluu Työ- ja elinkeinokeskuksen, Pirkanmaan Yrittäjien, Tampereen Kauppakamarin ja Tampereen kaupungin edustaja sekä Tammerkosken Nuorkauppakamarin puheenjohtaja.


title: Vuoden työnantaja

text: Kilpailuun voi ilmoittaa Tampereen talousalueella toimivan yrityksen kilpailu-aikana, joka on vuosittain erikseen ilmoitettava ajanjakso syksyllä.


title: Sunniemen kartano

text:
Sunniemen kartano (asiakirjoissa myös "Sonnäs, Sonnenness, Sundnäs, Sunnenäs" ja "Sonnes")
on Ulvilassa Kokemäenjoen ja Harjunpään kylän välissä sijaitseva kartano.


title: Sunniemen kartano

text: Sunniemen kartanoa koskevat ensimmäiset tunnetut merkinnät ovat vuodelta 1330, jolloin Turun tuomiokirkko omisti tilan ja antoi sen vaihdossa Jaakko Antinpojalle ”oravametsiä lukuun ottamatta”. Kartano toimi 1400-luvulla allodiaalisäterinä, jonka ensimmäiseksi omistajaksi mainitaan Filip Kaarlenpoika Odygd. Tuolloin merenranta ulottui kartanoa ympäröiville pelloille. 1600-luvun alusta Sunniemen kartanoa isännöi Götrid Fincke.


title: Sunniemen kartano

text: 1700-luvun alussa Sunniemen kartanoa isännöi Kaarle Kustaanpoika Horn, joka lähti Roomaan paavin kamariherraksi ja myi kartanon vuorineuvos Antti Strömmerille. Vuonna 1763 kartanon isännäksi tuli eversti Johan Hastfer, joka omisti myös muun muassa Anolan kartanon ja Leineperin. Hänen poikansa Berndt Johan Hastfer joutui myymään kartanon vuonna 1771 rahapulassa vävylleen kreivi Robert Wilhelm de Geerille, joka myi sen vuonna 1811 Kaarle Frederik Brunoulle.


title: Sunniemen kartano

text: 1800-luvun puolenvälin vaiheilla Sunniemen kartano vaihtoi usein omistajaa, kunnes vuodesta 1877 aina 1930-luvulle saakka se oli Palinin suvun omistuksessa, 1940-luvulla Hacklinien. Vuodesta 2007 tilan on omistanut Ilkka Mattila.


title: Gan kieli

text: Ga on nigeriläis-kongolainen kieli, jota puhuu äidinkielenään noin ihmistä Ghanassa Accran ympäristössä. Kielelle annettiin vuonna 1951 Ghanassa kansalliskielen asema. Gan läheinen sukukieli on niin ikään Accran ympäristössä puhuttu adangme.


title: Vipava (joki)

text: Vipava (, ) on Länsi-Sloveniassa ja Pohjois-Italiassa virtaava joki. Joen pituus on 49 kilometriä. Joki yhdistyy Isonzojokeen Italiassa. Frigiduksen taistelu käytiin joella vuonna 394.


title: Arawakin kieli

text: Arawak eli lokono on Etelä-Amerikassa asuvien arawakkien puhuma uhanalainen kieli, joka kuuluu arawakkikielten kielikuntaan. Sitä puhuu äidinkielenään yhteensä noin 2750 ihmistä Guyanassa, Venezuelassa, Surinamessa ja Ranskan Guayanassa. Arawakin läheinen sukukieli on taino.


title: Iztaccihuatl

text: Iztaccihuatl on 5 230 metriä korkea tulivuori Meksikossa. Se on maan kolmanneksi korkein vuori Pico de Orizaban (5 636 m) ja Popocatépetlin (5 426 m) jälkeen.


title: Asu

text: Asu voi tarkoittaa seuraavia asioita tai henkilöitä:


title: Miira Tuominen

text: Miira Tuominen on suomalainen filosofi, joka on perehtynyt erityisesti antiikin filosofiaan. Tuominen työskentelee filosofian yliopistolehtorina Jyväskylän yliopistossa.


title: Miira Tuominen

text:
Tuominen väitteli Helsingin yliopistosta vuonna 2001. Hänen väitöskirjansa otsikko on "Ancient Philosophers on Principles of Knowledge and Argumentation". Vuodesta 2013 asti hän on toiminut Tiede & edistys -lehden päätoimittajana.Tuominen Jyväskylän yliopiston sivuilla
Nimityksestä Tieteen ja edistyksen päätoimittajaksi


title: Jalmari Kahri

text: Jalmari Kahri (21. elokuuta 1906 Kymi – 19. tammikuuta 2006 Kauniainen) oli suomalainen kuoronjohtaja ja musiikinopettaja.


title: Jalmari Kahri

text: Kahri syntyi Kymin pitäjässä nykyisin Kotkaan kuuluvassa Sutelan kylässä. Hänen kiinnostuksensa musiikkia kohtaan heräsi jo lapsuudessa, kun maalaistalon tuvassa oli urkuharmoni. Työura kuitenkin alkoi tehdastyössä sokeritehtaalla ja lautatarhan yövahtina. Kahri pääsi 1920-luvun loppupuolella Jyväskylän seminaariin, jossa ryhtyi soittamaan selloa seminaarin orkesterissa. Kahri valmistui opettajaksi 1933 ja suoritti kaksi vuotta myöhemmin erillisen musiikinopettajan pätevyyden. Kahri työskenteli Maija-puolisoineen ensin Hämeenlinnan keskuskansakoululla ja tämän lisäksi musiikinopettajana Hämeenlinnan lyseossa, jossa johti myös koulun orkesteria.


title: Jalmari Kahri

text: Jalmari Kahri osallistui keväällä 1939 Heikki Klemetin johtaman mieskuoro Finlandian konserttimatkaan Britanniaan, Yhdysvaltoihin, Ranskaan ja Saksaan. Finlandia-kuoron perinneyhdistyksen puheenjohtajana Kahri jatkoi yhdistyksen toiminnan loppuun asti. 99-vuotiaaksi elänyt Kahri oli viimeinen Finlandia-kuoron matkalla mukana ollut ja myös yksi viimeisistä Heikki Klemetin johdolla laulaneista suomalaisista kuorolaisista.


title: Jalmari Kahri

text: Sekä talvi- että jatkosotien syttyessä Jalmari Kahri lähti rintamalle. Jatkosodan myöhemmässä vaiheessa hänet kuitenkin siirrettiin kotirintamalle henkisen huollon tehtäviin. Sodan jälkeen Kahrit muuttivat Helsinkiin, jossa Jalmarin uusi työpaikka oli Kallion kansakoulun musiikinopettajana. Vuonna 1950 hän aloitti Töölön yhteislyseon musiikinopettajana ja hoiti tätä tehtävää eläkkeelle siirtymiseensä 1975 saakka.


title: Jalmari Kahri

text: Kahri piti omia konsertteja ja lausuntailtoja, mutta opettajan työ ja kirkkomusiikki muodostuivat hänen pääasiallisiksi elämäntehtävikseen. Vuonna 1951 hän suoritti kanttori-urkurin tutkinnon ja toimi opettajantoimensa ohessa useiden Helsingin seurakuntien kanttori-urkurina. Hän oli myös taitava sovittaja ja sanoittaja ja teki runsaasti kuorosävellyksiä. Hänen tunnetuin sävellyksensä lienee Immi Hellenin runoon sävelletty "Betlehem". Omasta genrestään hän poikkesi eniten tehdessään kuorosovituksen Reino Helismaan ”Päivänsäteestä ja menninkäisestä”.


title: Jalmari Kahri

text: Jalmari Kahri liittyi vuonna 1948 Laulu-Miehiin, jossa hänestä tehtiin varajohtaja. Pian hän päätyi useiden muidenkin kuorojen, muun muassa Kilven Kuoron, johtoon.


title: Jalmari Kahri

text: Eläkkeellä oleva työmarkkinajohtaja Tapani Kahri ja arkkitehti Esko Kahri ovat hänen poikiaan.


title: Christopher Bochmann

text: Christopher Bochmann (s. 8. marraskuuta 1950 Chipping Norton, West Oxfordshire) on brittiläinen säveltäjä, joka asettui vuonna 1980 vakituisesti Portugaliin.


title: Christopher Bochmann

text: Bochmann sai lapsena sellonsoiton opetusta isältään. Hän asui vuosina 1952–60 Turkissa. Hän opiskeli kontrapunktia ja harmoniaa Radley Collegessa vuosina 1964–67 ja sai yksityistä opetusta sävellyksessä ja kontrapunktissa Nadia Boulangerilta Pariisissa 1967–1971 sekä sävellyksessä lisäksi Richard Rodney Bennettiltä Lontoossa 1969–72. Bochmann sai Oxfordin yliopistosta taiteiden kandidaatin (1971), musiikin kandidaatin (1972), taiteiden maisterin (1976) ja musiikin tohtorin (1999) arvot. Hänen opettajiaan Oxfordissa olivat Kenneth Leighton, David Lumsden ja Robert Sherlaw Johnson.


title: Christopher Bochmann

text: Bochmann on saanut urallaan lukuisia palkintoja ja tunnustuksia eri maissa. Vuonna 2004 hänelle myönnettiin Portugalin hallituksen Medalha de Mérito Cultural, ja vuonna 2005 hänestä tehtiin Brittiläisen imperiumin ritarikunnan upseeri Portugalin ja Ison-Britannian välisten kulttuurisuhteiden puolesta tekemänsä työn ansiosta.


title: Christopher Bochmann

text: Bochmann on sävellystyönsä ohessa toiminut kapellimestarina; hän alkoi johtaa Orquestra Sinfónica Juvenilia vuonna 1984, ja hän on myös esiintynyt vierailevana kapellimestarina varsinkin Madeiran klassisen orkesterin johdossa. Hän on perustanut useita kuoroja ja nykymusiikkikokoonpanoja. Lisäksi hän on kirjoittanut artikkeleita ja kirjan "A Linguagem Harmónica do Tonalismo" (2003). Bochmann on opettanut muun muassa Escola Superior de Música de Lisboassa (1984–2006), jossa hän johti sävellyksen laitosta vuodesta 1991. Tämän jälkeen hän on työskennellyt Évoran yliopistossa. Hän on myös pitänyt kesäkursseja Brasiliassa ja opettanut vierailevana professorina Saksassa.


title: Christopher Bochmann

text: Bochmannin varhaisia palkittuja teoksia ovat "De Profundis" (viululle, sellolle ja pianolle, 1970), "Complainte de la Lune en Province" (tenorille ja kitaralle, 1974), "Snakes of Silver Throat" (8 puhaltimelle, 1976). Hänen kamarimusiikkituotantoonsa kuuluu myös jousikvartettoja. Lisäksi hän on säveltänyt muun muassa orkesteriteoksia (kuten sinfonia, 2004–05), kamarioopperan "Corpo e Alma" (2008), lukuisia kuorosävellyksiä ja pianokappaleita.


title: FS Duguay-Trouin (D611)

text: Duguay-Trouin (runkonumero D611) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta heinäkuussa 1999.


title: FS Duguay-Trouin (D611)

text: Alus tilattiin Lorientin laivastontelakalta. Sen köli laskettiin 26. helmikuuta 1971 ja alus laskettiin vesille 1. kesäkuuta 1973. Alus otettiin palvelukseen 17. syyskuuta 1975.


title: FS Duguay-Trouin (D611)

text: Alus poistettiin palveluksesta 13. heinäkuuta 1999.


title: FS De Grasse (D612)

text: De Grasse (runkonumero D612) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta toukokuussa 2013.


title: FS De Grasse (D612)

text: Alus tilattiin Lorientin laivastontelakalta. Sen köli laskettiin 14. kesäkuuta 1972 ja alus laskettiin vesille 30. marraskuuta 1974. Alus otettiin palvelukseen 25. lokakuuta 1975.


title: FS De Grasse (D612)

text: Alus poistettiin palveluksesta 5. toukokuuta 2013.


title: Paolo Negro

text: Paolo Negro (s. 16. huhtikuuta 1972 Arzignano, Italia) on italialainen uransa lopettanut jalkapalloilija, pelipaikaltaan puolustaja. Peliuransa jälkeen hän on toiminut valmentajana.


title: Paolo Negro

text: Negro pelasi urallaan yhteensä 363 ottelua Italian pääsarjassa Serie A:ssa edustaen Bolognaa, Laziota ja Sienaa. Suurimman osan urastaan hän pelasi Laziossa, jossa hän voitti Italian-mestaruuden kaudella 1999–2000 ja Italian cupin kausina 1997–1998, 1999–2000 ja 2003–2004. Hän pelasi lisäksi 26 ottelua Italian toiseksi korkeimmalla sarjatasolla Serie B:ssä edustaen Bresciaa.


title: Paolo Negro

text: Italian maajoukkueessa Negro pelasi yhteensä seitsemän A-maaottelua vuosina 1994–1995 ja 1999–2000. Hän edusti Italiaa EM-kilpailuissa 2000.


title: FS Aconit (D609)

text: Aconit (runkonumerot F703 ja D609) oli Ranskan laivaston 1973 palvelukseen otettu hävittäjä, joka poistettiin palveluksesta helmikuussa 1997.


title: FS Aconit (D609)

text: Tyypin C65 korvetin oli tarkoitus olla vastine 1960-luvulla tapahtuneelle sukellusveneiden kehitykselle ja alus suunniteltiin käyttämään kahta uutta järjestelmää: hinattavaa aktiivista kaikuluotainta DUBV43 ja Malafon-sukellusveneentorjuntaohjusta. Vaikka alusta pidettiin T45 tyypin paranneltuna versiona sen suorituskyky ei vastannut odotuksia ja propulsiojärjestelmän valmistus kesti paljon odotettua pidempään. Helikopterien käytön vaatimien tilojen puuttuminen heikensi sukellusveneiden torjunnan suorituskykyä merkittävästi ja alus olikin viimeinen Ranskan laivaston suurempi alus ilman helikopterien laskeutumisalustaa. Lopulta suunnitelmaan kuuluneiden viiden aluksen tilaukset peruutettiin.


title: FS Aconit (D609)

text: Alus tilattiin Lorientin laivastontelakalta. Sen köli laskettiin 22. maaliskuuta 1968 ja alus laskettiin vesille 7. maaliskuuta 1970. Alus otettiin palvelukseen 30. maaliskuuta 1973.


title: FS Aconit (D609)

text: Palvelukseen otettaessa alus sijoitettiin Touloniin, josta se siirrettiin 1975 Brestiin. Aluksen runkonumero vaihdettiin D609:ksi 1. tammikuuta 1974.


title: FS Aconit (D609)

text: Aluksen järjestelmiä modernisoitiin useaan kertaan. 1970-luvulla alukselle asennettiin tutkailmaisin ARBR-16 ja kaksi Syllex-suojasoihtuheitintä. Aluksen sukellusveneentorjuntaheitin korvattiin 1984-1985 kahdeksalla Exocet MM40 -ohjuksella. Samalla aluksen DRBV-13 tutka korvattiin DRBV-15A:lla. Alus luokiteltiin uudelleen 1988 tyypin F65 fregatiksi.


title: FS Aconit (D609)

text: Vuonna 1992 alukselle asennettiin hinattava passiivikaikuluotain DSBV62C, kaksi Oerlikon 20 mm -ilmatorjuntatykkiä, kaksi 12,7 mm konekivääriä sekä Inmarsat ja Syracyse satelliittiviestijärjestelmät. Lisäksi merenkulkututka Decca 1226 korvattiin DRBN34A:lla ja DRBC-32A tutka korvattiin DRBC-32D:llä.


title: FS Aconit (D609)

text: Vaikka alus oli tarkoitus pitää palveluksessa vuoteen 2004, se poistettiin palveluksesta jo 27. helmikuuta 1997 osana laivaston supistamisohjelmaa. Vuonna 2010 alus oli Lanvéocissa odottamassa romuttamista.


title: Asun kieli

text: Asu on Tansaniassa Kilimanjaron alueella asuvien parejen puhuma bantukieli. Sitä puhuu äidinkielenä noin ihmistä, minkä lisäksi gwenon ja mbugun puhujat osaavat sitä toisena kielenä.


title: Juhani Ahon bibliografia

text: Tämä on luettelo Juhani Ahon kirjoittamista kaunokirjallisista teoksista.


title: Salalit

text: Salalit ("Gaultheria") on kanervakasvien heimoon kuuluva suku. Suvun lajeja tavataan Pohjois- ja Etelä-Amerikassa, Uudessa-Seelannissa, Australiassa ja Malesiassa. Ne ovat pensaita, jotka ovat ainavihantia.


title: Wave Engine

text: Wave Engine on ilmainen avoimen lähdekoodin 2D/3D cross-platform pelimoottori C#, VB, F# -kielille. Moottorin rakenne on modulaarinen. Tämänhetkinen versio on 1.4.1


title: Wave Engine

text: Wave Enginen ensimmäinen versio julkaistiin vuonna 2012 tavoitteena olla helppo pelimoottori mobiilipelien julkaisua varten. Nykyisin Wave Enginellä on tuki Windowsille, Windows Phonelle, iOSille, Linuxille, Androidille ja OUYAlle.


title: Wave Engine

text: Ominaisuudet


title: N-klooributaani-imidi

text: "N"-klooributaani-imidi (CHClNO) on heterosyklinen orgaaninen yhdiste ja meripihkaimidin kloorattu johdannainen. Yhdistettä käytetään orgaanisen kemian synteeseissä klooraavana reagenssina tai mietona hapettimena.


title: N-klooributaani-imidi

text: Huoneenlämpötilassa "N"-klooributaani-imidi on valkoista kiteistä ainetta. Yhdiste liukenee veteen, asetoniin sekä jääetikkaan ja hieman tetrakloorimetaaniin sekä bentseeniin, mutta ei dietyylieetteriin.


title: N-klooributaani-imidi

text: "N"-klooributaani-imidiä valmistetaan johtamalla klooria meripihkaimidin vesipitoiseen etanoliliuokseen.


title: N-klooributaani-imidi

text: "N"-klooributaani-imidiä käytetään orgaanisen kemian synteeseissä klooraamaan amiineja, ketoneja, tioeettereitä, sulfoksideja ja allyylisiä ja bentsyylisiä alkoholeja. Sitä voidaan käyttää myös primääristen alkoholien hapettamiseen aldehydeiksi ja sekundääristen alkoholien hapettamiseen ketoneiksi. Sitä voidaan käyttää myös aminohappojen ja peptidien tutkimuksessa sekä bakterisidina ja veden klooraukseen.


title: Commandant Rivière -luokka

text: Commandant Rivière -luokka oli Ranskan laivaston yhdeksän 1950- ja 1960-lukujen vaihteessa valmistetun aluksen muodostama fregattiluokka (). Alukset oli suunniteltu merentakaisten alueiden valvontaan rauhan aikana ja sukellusveneidentorjuntakykyisiksi saattajiksi sodan aikana.


title: Commandant Rivière -luokka

text: Portugalin laivastolle valmistettiin neljä samankaltaista alusta João Belo -luokkana.


title: Commandant Rivière -luokka

text: Luokan pääaseistuksena oli kolme 100 millimetrin tykkiä yksiputkisissa torneissa, joista yksi etukannella ja kaksi takana. Vesijäähdytteiset myös ilmatorjuntaan soveltuvat automaattitykit kykenivät ampumaan pinta-maaliin 13,5 kg ammuksen 12000 metriin ja 6000 metriin ilmamaaliin. Tulinopeus tykillä oli 60 laukausta minuutissa. Neliputkinen 305 millimetrin sukellusveneentorjuntaheitin oli asennettu etukannelle tykkitornin taakse kansirakenteiden etupuolelle. Se kykeni ampumaan 230 kg syvyyspommin 3000 metriin tai maakohteita ammuttaessa 100 kg ammuksen 6000 metriin. Sukellusveneidentorjuntatorpedoita varten oli asennettu kaksi kolmen torpedon putkisarjaa. Alusten aseistuksen täydensivät kaksi 30 millimetrin pikatykkiä.


title: Commandant Rivière -luokka

text: Aluksilla oli majoitustilat 80 miehen kommando-osastolle sekä sen tarvitsemille kahdelle maihinnousuveneelle, jotka kumpikin kykenivät kuljettamaan maihin 25 miestä.


title: Commandant Rivière -luokka

text: Aiemmista Le Corse - ja Le Normand -luokista poiketen alukset oli varustettu 16000 hevosvoiman dieselmoottorein. Tähän oli syynä vaatimuksena olleet pitkät toimintamatkat merentakaisilla alueilla. Koneet mahdollistivat 26 solmun nopeuden.


title: Panu (romaani)

text: Panu: kuvauksia kristinuskon ja pakanuuden lopputaistelusta Suomessa on Juhani Ahon historiallinen romaani vuodelta 1897. Sen on julkaissut WSOY.


title: Panu (romaani)

text: Teos kertoo vanhan suomalaisen uskonnon ja kristinuskon yhteentörmäyksestä. Teoksen päähenkilöitä ovat Korpivaaran Isäntä Panu ja naapuripitäjän uusi pappi. Papin tehtävänä on käännyttää korpiseutujen ihmiset kristinuskoon. Panu taas haluaa kaikin keinoin pitää kiinni omasta uskostaan ja samalla vallastaan alueella. Panun poika Jouko joutuu molempien puolien painostamaksi ja joutuu tekemään raskaita valintoja.


title: FS Commandant Bory (F726)

text: Commandant Bory (runkonumero F726) oli Ranskan laivaston 1964 palvelukseen otettu Commandant Rivière -luokan fregatti, joka poistettiin palveluksesta syyskuussa 1996.


title: FS Commandant Bory (F726)

text: Alus tilattiin Lorientin laivastontelakalta. Sen köli laskettiin toukokuussa 1958 ja alus laskettiin vesille vielä saman vuoden lopulla 11. lokakuuta. Alus otettiin palvelukseen 5. maaliskuuta 1964.


title: FS Commandant Bory (F726)

text: Alus poistettiin palveluksesta 1. syyskuuta 1996.


title: FS Protet (F748)

text: Protet (runkonumero F748) oli Ranskan laivaston 1964 palvelukseen otettu Commandant Rivière -luokan fregatti, joka poistettiin palveluksesta syyskuussa 1992.


title: FS Protet (F748)

text: Alus tilattiin Lorientin laivastontelakalta. Sen köli laskettiin syyskuussa 1961 ja alus laskettiin vesille 7. joulukuuta 1962. Alus otettiin palvelukseen 1. toukokuuta 1964.


title: FS Protet (F748)

text: Alus poistettiin palveluksesta 1992.


title: FS Doudart de Lagrée (F728)

text: Doudart de Lagrée (runkonumero F728) oli Ranskan laivaston 1963 palvelukseen otettu Commandant Rivière -luokan fregatti, joka poistettiin palveluksesta syyskuussa 1991.


title: FS Doudart de Lagrée (F728)

text: Alus tilattiin Lorientin laivastontelakalta. Sen köli laskettiin maaliskuussa 1960 ja alus laskettiin vesille 15. huhtikuuta 1961. Alus otettiin palvelukseen 1. toukokuuta 1963.


title: FS Doudart de Lagrée (F728)

text: Alus poistettiin palveluksesta 1991.


title: FS Balny (F729)

text: Balny (runkonumero F729) oli Ranskan laivaston 1970 palvelukseen otettu Commandant Rivière -luokan fregatti, joka poistettiin palveluksesta syyskuussa 1994.


title: FS Balny (F729)

text: Alus tilattiin Lorientin laivastontelakalta. Sen köli laskettiin maaliskuussa 1960 ja alus laskettiin vesille 17. maaliskuuta 1962. Alus otettiin palvelukseen 1. helmikuuta 1970.


title: FS Balny (F729)

text: Alus poistettiin palveluksesta 1994.


title: FS Commandant Rivière (F733)

text: Commandant Rivière (runkonumero F733) oli Ranskan laivaston 1962 palvelukseen otettu Commandant Rivière -luokan fregatti.


title: FS Commandant Rivière (F733)

text: Alus tilattiin Lorientin laivastontelakalta. Sen köli laskettiin huhtikuussa 1957 ja alus laskettiin vesille 11. lokakuuta 1958. Alus otettiin palvelukseen 4. joulukuuta 1962.


title: FS Commandant Rivière (F733)

text: Alus on poistettu palveluksesta.


title: FS Enseigne de vaisseau Henry (F749)

text: Enseigne de vaisseau Henry (runkonumero F749) oli Ranskan laivaston 1965 palvelukseen otettu Commandant Rivière -luokan fregatti, joka poistettiin palveluksesta syyskuussa 1994.


title: FS Enseigne de vaisseau Henry (F749)

text: Alus tilattiin Lorientin laivastontelakalta. Sen köli laskettiin syyskuussa 1962 ja alus laskettiin vesille 14. joulukuuta 1963. Alus otettiin palvelukseen 1. tammikuuta 1965.


title: FS Enseigne de vaisseau Henry (F749)

text: Alus poistettiin palveluksesta 1994.


title: Pirkko Siklander

text: Pirkko Tellervo Siklander (ent. Hyvönen, synt. Rapakko) on yliopistotutkija ja dosentti Oulun yliopiston kasvatustieteiden tiedekunnassa, LET-yksikössä. Hän väitteli kasvatustieteen tohtoriksi Lapin yliopistossa vuonna 2008 ja on tutkinut yhteisöllisyyttä, luovuutta ja leikillisiä oppimisympäristöjä.


title: Pirkko Siklander

text: Rovaniemeltä kotoisin olevan Siklanderin opiskelu- ja työurassa yhdistyvät ravitsemis- ja talousala sekä oppiminen ja opettaminen. Hän valmistui ravitsemis- ja talousalan opettajaksi vuonna 1986 Jyväskylän ammatillisesta opettajaopistosta (nyk. AMK) ja myöhemmin vielä restonomiksi erityisesti talousalan opettajille suunnatusta koulutuksesta Rovaniemen ammattikorkeakoulussa 2002. Tutkielman aihe "Ruoka modernin ajan elämäntapana" liittyi ruuan sosiologiaan ja erityisesti ruokakulttuurin ilmenemiseen ekspattiperheissä eli ulkomailla asuvien suomalaisperheiden talouksissa.


title: Pirkko Siklander

text: Siklander valmistui kasvatustieteiden maisteriksi vuonna 2002 Lapin yliopiston Mediapedagogiikkakeskuksesta. Hän tarkasteli pro gradu -tutkielmassaan eläkkeellä olevien opettajien tietokoneen käyttöä ja käytön oppimista. Tukielman otsikko on "Tietoverkot ikääntyneen oppijan voimaantumisessa" ("Networks in the empowerment process of elderly people)"


title: Pirkko Siklander

text: Siklander väitteli kasvatustieteen tohtoriksi vuonna 2008. Hänen englanninkielisen artikkeliväitöskirjansa otsikko on: "Affordances of playful learning environment for tutoring, playing and learning."


title: Pirkko Siklander

text: Siklander on saanut dosentin arvonimen Lapin yliopistosta vuonna 2014. Hänen dosentuurinsa ala on teknologiatuettu oppiminen ja opettaminen (technology-enhanced learning and teaching, TELT).


title: Pirkko Siklander

text: Siklanderin yliopistotyöura sijoittuu sekä Lapin että Oulun yliopistoon. Tällä hetkellä (2017-) hän toimii yliopistotutkijan vakanssilla Oulun yliopistossa kasvatustieteiden tiedekunnassa, Oppimisen ja koulutusteknologian tutkimusyksikössä (LET). Tätä ennen Siklander työskenteli Lapin yliopistossa kasvatustieteen, erityisesti yhteisöllisen oppimisen ja erilaisten oppimisympäristöjen apulaisprofessorina (2015–2017). Vuosina 2007–2015 hän toimi tutkijatohtorina Oulun yliopistossa kasvatustieteiden tiedekunnassa, LET-tutkimusyksikössä, jossa hän vastasi muun muassa LET:n kansainvälisen maisteriohjelman toteuttamisesta ja kehittämisestä. Lisäksi hän toimi toista kautta koulutusdekaanin johtamassa koulutustoimikunnassa.


title: Pirkko Siklander

text:
Aiemmin Siklander on työskennellyt muun muassa suunnittelijana, projektipäällikkönä, tutkijana ja opettajana Lapin yliopiston Mediapedagogiikkakeskuksessa, hotelli- ja ravintola-alan oppilaitoksessa, sosiaali- ja terveysalan oppilaitoksessa ja ammattioppilaitoksissa.Curriculum vitae: Curriculum Vitae 2018
Verkkosivu: https://pirkkohyvonen.wordpress.com/


title: Arttu Soininen

text: Arttu Soininen (s. 8. joulukuuta 1967) on aktiiviuransa päättänyt suomalainen kestävyysjuoksija. Hän edusti koko uransa ajan Espoon Tapioita ja hänen valmentajanaan toimi Juhani Markkanen. Ulkoratojen SM-kisoista Soininen saavutti hopeaa maratonilta vuonna 1990. Virallisissa kilpailuissa hän ei ole esiintynyt vuoden 2007 jälkeen.


title: Mikko Kalajoki

text: Mikko Kalajoki (s. 1972 Rovaniemi) on Raisiossa asuva suomalainen kirjailija. Turun yliopistosta valmistunut Kalajoki on koulutukseltaan filosofian maisteri ja hän on työskennellyt 1990-luvun lopulta alkaen mainonnan ja viestinnän suunnittelijana. Kalajoki on myös kirjoittanut pakinointa ja kolumneja sekä piirtänyt sarjakuvia useisiin lehtiin. Keväällä 2015 Kalajoki voitti Lorukilpailu Onnimannin ensimmäisen palkinnon.


title: Mikko Kalajoki

text: Kalajoen ensimmäinen kaunokirjallinen teos oli aikuiseksi kasvamista ja nuorten mielenterveysongelmia kuvaava nuortenkirja "Taas mua pohjaan" (2005). Kriitikko Tommi Aition mukaan kirjan aiheena oli "nykypäivän nuoren suomalaismiehen pelko, moderni muunnelma klassisesta miehisen häpeän teemasta".


title: Mikko Kalajoki

text: Elokuussa 2014 ilmestynyt romaani "Kolme tärkeintä asiaa" kertoi perheen hajoamisesta ja ihmisten tavoista selvitä siitä kolmen eri henkilön näkökulmasta. Kriitikko Antti Majander totesi Helsingin Sanomissa, että "Kalajoen tapaisia näkijöitä ei ole koskaan liikaa". Majanderin mukaan "Kolme tärkeintä asiaa asettuu luontevasti humaanin realismin pitkään jatkumoon". Kalajoki on itse määritellyt olevansa kirjailijana ulkopuolinen tarkkailija.


title: Mikko Kalajoki

text: Mikko Kalajoen isoisä oli oululainen kirjailija, kamarineuvos Atte Kalajoki (1914–2004).


title: Sauli Harjamäki

text: Sauli Aatos Harjamäki (s. 14. elokuuta 1958 Kurikka) on aktiiviuransa päättänyt suomalainen kestävyysjuoksija. Uransa aikana hän edusti Peräseinäjoen Toivetta, Kauhajoen Karhua sekä Seinäjoen Urheilijoita ja hänen valmentajanaan toimi vuosien 1975-1991 aikana Pentti Koskiaho. Ulkoratojen SM-kisoista Harjamäki saavutti maratonilta kolme pronssia vuosina 1986, 1989 ja 1990. Virallisissa kilpailuissa hän ei ole esiintynyt vuoden 2009 jälkeen.


title: Stuba Nikula

text: Jaakko Tuomas Stuba Nikula (s. 1972 Helsinki) on Helsingin kaupungin kulttuurijohtaja. Hän on toiminut tehtävässä marraskuusta 2013 alkaen. Joulukuun 2018 alusta Nikula toimii uuden Helsingin tapahtumasäätiön (ent. Helsinki-viikon säätiö) toimitusjohtajana.


title: Stuba Nikula

text: Aiemmin Nikula on ollut muun muassa toimitusjohtajana Kaapelitehdasta ja Suvilahden kulttuurikeskusta hallinnoivassa Kiinteistö Oy Kaapelitalossa, Finnish Metal Eventsissä ja Elmu-Yhtiössä.


title: Stuba Nikula

text: Stuba Nikulan vanhemmat ovat entinen oikeuskansleri Paavo Nikula ja emeritaprofessori Riitta Nikula. Hänen veljensä on Jone Nikula.


title: Stuba Nikula

text: Stuba Nikula toimii Taideyliopiston hallituksessa 2018–2021.


title: Atšoli

text: Atšoli on nilosaharalainen kieli, jota puhutaan Ugandassa ja Etelä-Sudanissa. Sillä oli vuoden 2002 väestönlaskennassa äidinkielistä puhujaa Ugandassa. Etelä-Sudanissa asui SIL Internationalin vuonna 2000 tekemän tutkimuksen mukaan atšolin puhujaa.


title: Atšoli

text: Atšoli sijoittuu luo-kielten ryhmään niloottisten kielten läntisessä haarassa. Sen läheisimpiä sukulaiskieliä ovat adhola, alur, kumam, lango ja luo.


title: Atšoli

text: Atšolin kirjoittamiseen on käytetty latinalaista kirjaimistoa vuodesta 1947 lähtien. Atšolin aakkostoon kuuluu 16 konsonanttia, viisi vokaalia ja kaksi puolivokaalia. Vokaaleilla on kaksi eri äännearvoa, joiden sekoittaminen voi muuttaa sanan merkitystä, mutta tätä eroa ei ilmaista oikeinkirjoituksessa millään tavalla.


title: Gianni Comandini

text: Gianni Comandini (s. 18. toukokuuta 1977 Cesena, Italia) on italialainen uransa lopettanut jalkapalloilija, pelipaikaltaan hyökkääjä.


title: Gianni Comandini

text: Comandini pelasi urallaan Serie A:ssa yhteensä 55 ottelua, joissa hän teki yhdeksän maalia. Hänen seuransa pääsarjatasolla olivat Milan ja Atalanta. Serie B:ssä Comandini edusti Cesenaa, Vicenzaa, Genoaa, Atalantaa ja Ternanaa pelaten yhteensä 94 ottelua, joissa hän teki 37 maalia.


title: Gianni Comandini

text: Comandini edusti Italian alle 21-vuotiaiden maajoukkuetta 19:ssä ottelussa, joissa hän teki kuusi maalia. Hän kuului Italian joukkueeseen kesäolympialaisissa 2000, jossa hän pelasi neljä ottelua ja teki kaksi maalia. Molemmat maalit Comandini teki Italian 3–1-voittoon päättynessä Hondurasia vastaan pelatussa ottelussa, jossa hän teki myös oman maalin.


title: Kurjenkanervat

text: Kurjenkanervat ("Phyllodoce") on kanervakasvien heimoon kuuluva suku. Tunnetuin laji on tunturikurjenkanerva eli kurjenkanerva ("Phyllodoce caerulea"). Suvussa on kaikkiaan noin 20 lajia. Sukuun kuuluvia lajeja ovat myös "Phyllodoce breweri" ja kellokurjenkanerva ("Phyllodoce empetriformis"). Lehdet ovat neulasmaisia, ainavihantia ja nahkamaisia ja ne sijaitsevat versossa limittäin.


title: Paola Livorsi

text: Paola Livorsi (s. 1967 Alessandria) on Suomessa asuva italialainen säveltäjä.


title: Paola Livorsi

text: Livorsi opiskeli musiikin historiaa Giorgio Pestellin johdolla Torinon yliopistossa ja sai sieltä diplomin. Tämän jälkeen hän suoritti sävellysopintoja opettajanaan Riccardo Piacentini Torinon Giuseppe Verdi -konservatoriossa, josta hän valmistui vuonna 1996. Vuonna 1997 Livorsi opiskeli CIMO:n apurahan turvin Helsingissä elektronista musiikkia opettajanaan Kaija Saariaho ja sävellystä Jean-Baptiste Barrièren johdolla. Saariaholta hän sai opetusta myös Pariisissa 1999–2001. Tietokonemusiikkia Livorsi opiskeli vielä De Sono Associazione per la Musican apurahan turvin Pariisin CCMIX:ssä (1999–2000) ja IRCAM:ssa (2000–01).


title: Paola Livorsi

text: Livorsi on asunut vuodesta 2001 Suomessa. Hänen teoksiaan on Suomen ja Italian lisäksi esitetty myös Ranskassa ja Saksassa. Vuonna 1996 hän aloitti työskentelyn "Il Giornale della Musican" ulkomaankirjeenvaihtajana. Hänen saamiensa palkintojen ja tunnustusten joukossa on ensipalkinto kansallisessa lapsille sävelletyn vokaali- ja soitinmusiikin kilpailussa Comossa (1994, teoksesta "Il Gatto dal serraglio").


Etelä-Korean naisten jääkiekkomaajoukkue edustaa Etelä-Koreaa naisten kansainvälisissä jääkiekko-otteluissa. Joukkue pelaa Etelä-Korean jääkiekkoliiton alaisuudessa ja sitä valmentaa Sarah Murray.


title: Etelä-Korean naisten jääkiekkomaajoukkue

text: Etelä-Korealla on noin 260 naisjääkiekkoilijaa.


text: Joukkue pääsee ensimmäisiin olympialaisiin kun Etelä-Koreassa järjestetään talviolympialaiset 2018.


title: Alibaba Group

text:
Alibaba Group Holding Limited (阿里巴巴集团) on kiinalainen verkkokauppayritys, joka on listattu New Yorkin pörssiin vuonna 2014.
Yhtiöllä on kaksi verkkokauppaa, joista Alibaba.com on suunnattu ensisijaisesti yrityksille ja kauppiaille, ja kuluttajille suunnattu verkkokauppa AliExpress.com.
Yrityksen liikevaihto vuonna 2013 oli 7,5 miljardia Yhdysvaltain dollaria. Maaliskuussa 2014 yrityksellä oli 22 000 työntekijää. Vuoden 2017 lopussa konsernilla oli jo lähes 64 000 työntekijää.


title: Alibaba Group

text: Yrityksen on perustanut vuonna 1999 kiinalainen liikemies Jack Ma yhdessä 17 muun henkilön kanssa. Ennen yrityksen perustamista Jack Ma työskenteli englanninopettajana. Alibaba Group on myös perustanut nettikaupan AliExpress, joka on suunnattu kuluttajille.


title: Alibaba Group

text: Alibaballa on Hema-ketju, joka on futuristisia supermarketteja.


title: Claude Lenners

text: Claude Lenners (s. 1956 Luxemburg) on luxemburgilainen säveltäjä. Hän opiskeli Luxemburgin konservatoriossa ja lisäksi Strasbourgissa; hänen opettajiaan olivat François-Bernard Mâche ja Alexander Müllenbach. Lenners pääsi stipendillä Rooman Villa Mediciin, jossa hän oli vuosina 1989–91. Hän kävi myös Darmstadtin Ferienkursella vuonna 1992. Hän sai ensipalkinnon Henri Dutilleux -kilpailussa (1991), kamarimusiikin Irino-palkinnon (Tokio, 1993) ja Prix de Lionsin (Luxemburg, 1997).


title: Claude Lenners

text: Lenners perusti elektronisen musiikin yhdistyksen Pyramiden ja toimi Rainy Days -nykymusiikkifestivaalin taiteellisena johtajana vuonna 2000. Hän on opettanut analyysiä, sävellystä ja tietokonemusiikkia Luxemburgin konservatoriossa vuodesta 1992. Hänen kustantajansa on Éditions Henry Lemoine.


title: Claude Lenners

text: Lennersin teosten joukossa ovat "Pentagramma" (oboelle, klarinetille, saksofonille, fagotille, harpulle, pianolle, lyömäsoittimille, 2 jousiorkesterille, 1985), "Nachtschattengesänge" (orkesterille, 1989), "Buch der Unruhe" (orkesterille, 1997), "Unter fremden Sternen" (sellolle, orkesterille, 1998) ja "Phaeton" (pianolle, jousiorkesterille, 1999). Lenners on säveltänyt myös runsaasti kamarimusiikkia ja soolosoitinteoksia sekä vokaalimusiikkia.


title: Litteähukankorento

text: Litteähukankorento ("Libellula depressa") on hukankorentoihin kuuluva sudenkorento, jolla on leveä ja litteä takaruumis.


title: Litteähukankorento

text: Sukukypsällä koiraalla on väriltään selkäpuolelta sininen takaruumis, ja takaruumiin selkäpuolen reunoilla on keltaisia laikkuja. Naaras ja nuori koiras ovat väriltään keltaisia. Korennon takaruumis on muodoltaan litteä ja huomattavan leveä. Siipien tyviosissa on laajat ruskeat värialueet, mutta muuten siivet ovat kirkkaat.


title: Litteähukankorento

text: Litteähukankorento muistuttaa ulkonäöltään jonkin verran muita hukankorentolajeja ja jossakin määrin merisinikorentoa, mutta on helposti tunnistettavissa.


title: Litteähukankorento

text: Litteähukankorennon takaruumiin pituus on 25–29 mm ja takasiiven pituus 33–37 mm.


title: Litteähukankorento

text: Litteähukankorentoa tavataan yleisenä laajalla alueella Euroopassa sekä Länsi- ja Keski-Aasiassa. Se kuuluu monin paikoin elinalueensa yleisimpiin sudenkorentolajeihin. Levinneisyysalue rajoittuu idässä Iranin pohjoisosiin ja Turkmenistaniin. Laji ei elä aivan Euroopan pohjoisimmilla alueilla.


title: Litteähukankorento

text: Laji on saapunut Suomeen alkujaan 1910-luvulla kaakosta. Nykyään se on maassa jokseenkin harvinainen ja paikoittainen. Kannan suuruudessa kuitenkin esiintyy vaihtelua, ja silloin tällöin laji on ollut yleisempi. Lajin esiintymisalue rajoittuu Suomessa maan eteläosiin.


title: Litteähukankorento

text: Litteähukankorento elää useanlaisissa seisovissa ja hitaasti virtaavissa pienissä vesistöissä. Erityisen yleisiä asuinpaikkoja ovat ihmistoiminnasta syntyneet ojat, tuoreet pihalammikot ja sorakuoppien lampareet. Korennot voivat usein vaeltaa etäälle vedestä.


title: Litteähukankorento

text: Lajin lentoaika Suomessa ajoittuu touko-kesäkuun vaihteesta elokuun alkupuolelle. Päälentoaika on kesäkuun alkupuoliskolta heinäkuun puoleenväliin.


title: Litteähukankorento

text: Litteähukankorento parittelee hyvin lyhyesti ilmassa lentäessään.


title: Ophelia Lovibond

text: Ophelia Lucy Lovibond (s. 19. helmikuuta 1986 Lontoo, Yhdistynyt kuningaskunta) on englantilainen näyttelijä. Hän on esiintynyt muun muassa elokuvissa "Nowhere Boy" (2009), "4.3.2.1" (2010), "Herra Popper ja pingviinit" (2011) ja "Guardians of the Galaxy" (2014). Lisäksi hän on näytellyt monissa brittiläisissä draamasarjoissa ja tilannekomedioissa. Lovibond tunnetaan myös roolistaan yhdysvaltalaisessa tv-sarjassa "Holmes NYC".


title: Ophelia Lovibond

text: Lovibond on kotoisin Lontoosta. Hän aloitti näyttelemisen paikallisessa teatteriryhmässä kymmenvuotiaana. 12-vuotiaana hän sai ensimmäisen roolinsa televisiosarjasta "The Wilsons" – valehdeltuaan olevansa kaksi vuotta vanhempi. Elokuvadebyyttinsä hän teki Roman Polańskin "Oliver Twistissä" vuonna 2005. Hän on valmistunut Sussexin yliopistosta.


title: Libyanarabia

text: Libyanarabia on Libyassa puhuttu arabian puhekielimuoto. Sitä puhuu äidinkielenään noin neljä miljoonaa ihmistä, minkä lisäksi Libyan berberikielten kuten awijilah’n puhujat käyttävät sitä toisena kielenä. Libyanarabia on hyvin samanlaista kuin Tunisian eteläosassa asuvien beduiinien puhuma tunisianarabia. Libyan lisäksi libyanarabiaa puhutaan Egyptin länsiosassa ja Nigerissä.


title: Dominic Garcia Quejada

text: Dominic Garcia Quejada (s. 1978 Manila) on filippiiniläinen säveltäjä. Hän on säveltänyt enimmäkseen kamarimusiikkia. Hänen teoksiaan on esitetty Filippiinien lisäksi myös Kiinassa, Saksassa, Unkarissa, Indonesiassa ja Uudessa-Seelannissa.


title: Dominic Garcia Quejada

text: Garcia Quejada opiskeli sävellystä Jonas Baesin ja Ramón Pagayon Santosin johdolla Filippiinien yliopistossa, Dilimanissa (Quezon City) vuosina 2000–10. Hän sai sieltä musiikin kandidaatin arvon ja opiskeli myös orkestraatiota opettajanaan Josefino Chino Toledo vuosina 2005–07. Vuonna 2012 Garcia Quejada pääsi Deutscher Akademischer Austauschdienstin stipendillä opiskelemaan Lyypekin musiikkiakatemiaan Dieter Mackin johdolla.


title: Dominic Garcia Quejada

text: Vuonna 2007 Garcia Quejada oli ehdolla International Society for Contemporary Musicin nuorten säveltäjien palkinnon saajaksi teoksella "Movement as Stasis".


title: Vapaakirja

text: Vapaakirja tarkoittaa Suomen vakuutustoimessa maksutonta vakuutusta.


title: Vapaakirja

text: Käsite liittyy sellaisiin henkivakuutuksiin, jotka vakuutuksenottaja päättää takaisinoston sijasta muuttaa vapaakirjaksi. Tämä tarkoittaa, että vakuutus pysyy voimassa mutta vakuutusmaksuja ei tarvitse enää maksaa, koska vakuutuksenottaja on maksanut enemmän vakuutusmaksuja sopimuksen voimassaoloaikana kuin kuolemisriskin varalta on ollut tarpeen.


title: Nok-kulttuuri

text: Nok-kulttuuri oli Nigerian Benuen ylätasangolla noin 500–200 eaa. vallinnut rauta-aikainen kulttuuri. Nok-kulttuurin esineistöä löydettiin ensimmäisen kerran vuonna 1928 pienestä Nokin tinakaivoskaupungista, ja sille ominaisia saviveistoksia on sen jälkeen löydetty noin 300 × 500 kilometrin laajuiselta alueelta. Veistokset esittävät yleisimmin eläinten päitä tai tyyliteltyjä ihmispäitä, joissa on rei'itetyt soikionmuotoiset tai kolmionmuotoiset silmät. Kulttuurin esineistöön kuuluu myös rautatyökaluja, kivikirveitä ja muita kivityökaluja sekä kiviornamentteja.


title: Sejad Salihović

text: Sejad Salihović (s. 8. lokakuuta 1984 Zvornik) on bosniahertsegovinalainen jalkapalloilija, joka edustaa Kiinan Superliigassa pelaavaa Guizhou Renheä. Pelipaikaltaan Salihović on keskikenttäpelaaja. Hän pelaa myös Bosnia ja Hertsegovinan jalkapallomaajoukkueessa. Salihović muutti perheineen Saksaan kahdeksanvuotiaana juuri ennen Bosnian sodan alkua.


title: Sejad Salihović

text: Salihovićin kasvattajaseura on Hertha BSC. Hän aloitti ammattilaisuransa seuran kakkosjoukkueessa, jossa vastuuta ja maaleja tuli hyvin, mutta ykkösjoukkueessa Bundesliigassa Salihović pelasi vain viiden ottelun verran eikä hänelle ollut käyttöä.


title: Sejad Salihović

text: Vuonna 2006 hän siirtyi tuolloin kolmanneksi korkeimmalla sarjatasolla pelanneeseen TSG Hoffenheimiin, jossa hän oppi elämään jalkapalloilijan ammatille sopivalla tavalla. Hoffenheim nousi sensaatiomaisesti kahdessa vuodessa kolmosliigasta Bundesliigaan. Vakiopelaajaksi seurassa noussut Salihović piti seuran Bundesliigassa kaudella 2012-13, kun hän teki viime hetkillä kaksi rankkarimaalia Borussia Dortmundia vastaan. Hän toimi myös pitkään Hoffenheimin kapteenina. Salihović pelasi Hoffenheimissä yhteensä 229 liigaottelua tehden 62 maalia.


title: Sejad Salihović

text: Kesäkuussa 2015 Salihović allekirjoitti sopimuksen Kiinan Superliigan Guizhou Renhen kanssa.


title: Sejad Salihović

text: Nuorten maajoukkueessa pelannut Salihović debytoi Bosnia ja Hertsegovinan jalkapallomaajoukkueessa lokakuussa 2007. Hän oli mukana, kun Bosnia ja Hertsegovina selviytyi lyhyen historiansa ensimmäiseen arvoturnaukseen, vuoden 2014 MM-kisoihin. Itse kisoissa Salihović pelasi kahdessa ottelussa ja saavutti yhden syöttöpisteen, kun Bosnia ja Hertsegovinan tie päättyi alkulohkoon.


title: Roberto Firmino

text: Roberto Firmino Barbosa de Oliveira, tunnetaan nimellä Firmino tai Roberto Firmino (s. 2. lokakuuta 1991 Maceió), on brasilialainen jalkapalloilija, joka edustaa Englannin Valioliigassa pelaavaa Liverpoolia. Pelipaikaltaan oikeajalkainen Firmino on hyökkäävä keskikenttäpelaaja.


title: Roberto Firmino

text: Firmino siirtyi Hoffenheimiin brasilialaisesta Figueirensesta, jonka edustusjoukkueessa hän oli pelannut vuodet 2009-2010, talvella 2011. Debyyttinsä Bundesliigassa hän teki helmikuussa 2011 Mainzia vastaan. Avausmaali syntyi saman vuoden toukokuussa Nürnbergin verkkoon. Kaudella 2013-2014 Firmino teki Bundesliigassa 16 maalia ja 12 syöttöä ollen liigan maalipörssin neljäs ja syöttöpörssin toinen. Hänet valittiin kauden jälkeen kauden läpimurroksi. Kaudella 2014–2015 Firmino pelasi Bundesliigassa 33 ottelua tehden seitsemän maalia.


title: Roberto Firmino

text: Heinäkuussa 2015 Firmino siirtyi Englannin Valioliigan Liverpooliin. Hän debytoi seuran paidassa seuraavassa kuussa Stoke Cityä vastaan. Avausmaali syntyi marraskuussa 2015 Manchester Cityn verkkoon.


title: Roberto Firmino

text: Brasilian jalkapallomaajoukkueessa Firmino debytoi marraskuussa 2014 Turkkia vastaan. Avausmaali maajoukkueessa syntyi muutama päivä myöhemmin Itävallan verkkoon. Toukokuussa 2015 maajoukkueen päävalmentaja Dunga nimesi Firminon Brasilian joukkueeseen vuoden 2015 Copa Américaan. Copa Américassa Firmino pelasi neljässä ottelussa tehden yhden maalin.


title: Bafia

text: Bafia on Kamerunin keskiosassa asuvien bekpakien puhuma bantukieli. Sen läheisiä sukulaiskieliä ovat lefa ja dimbong. Vuonna 1991 bafiaa puhui äidinkielenään ihmistä.


title: Alexándreia

text: Alexándreia () on Kreikan kaupunki ja samanniminen kunta (Δήμος Αλεξάνδρειας, "Dímos Alexándreias"), joka sijaitsee Imathian alueyksikössä Keski-Makedonian alueella. Koko kunnan pinta-ala on 473,4 neliökilometriä ja väkiluku 41 570. Varsinaisen Alexándreian kaupungin väkiluku on 14 821 (vuonna 2011).


title: Alexándreia

text: Alexándreian kaupungin nimi oli aiemmin "Gidás" (Γιδάς). Kaupunki nimettiin uudelleen Aleksanteri Suuren kunniaksi vuonna 1953. Aleksanterin syntymäpaikka sijaitsee lähellä kaupunkia, eikä hänen mukaansa ollut aiemmin nimetty Kreikassa sijaitsevaa kaupunkia. Nykyinen Alexándreian kunta muodostui, kun Alexándreia, Antigonídes, Melíki ja Platý yhdistyivät vuoden 2011 alussa Kallikrates-suunnitelman mukaisesti.


title: Alexándreia

text: Vuoden 2011 kuntauudistuksesta lähtien Alexándreian kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Robert Muteba Kidiaba

text: Robert Muteba Kidiaba (s. 1. helmikuuta 1976) on kinshasankongolainen jalkapallomaalivahti, joka edustaa kotimaansa pääsarjassa pelaavaa TP Mazembea. Kidiaba on pelannut seurassa vuodesta 2002. Samasta vuodesta asti hän on myös pelannut Kongon demokraattisen tasavallan jalkapallomaajoukkueessa. Kidiaba on voittanut kaksi kertaa Mazemben kanssa Afrikan Mestarien liigan ja selviytynyt seurajoukkueiden MM-kisojen loppuotteluun joulukuussa 2010, jossa Inter Milan kuitenkin oli parempi.


title: Robert Muteba Kidiaba

text: Kidiaba tunnetaan erikoisesta tuuletuksestaan, jonka hän on tehnyt muun muassa 2010 seurajoukkueiden MM-kisojen välierissä ja vuoden 2013 Afrikan-mestaruuskisoissa Ghanaa vastaan. Tuuletuksessa Kidiaba pomppii takamuksellaan ja liikuttelee käsiään kuten Gangnam Stylessä, kun oma joukkue tekee maalin.


title: Luonnos

text: Luonnos tarkoittaa kuvataiteessa nopeasti tehtyä tutkielmaa. Se voi olla pohjana myöhemmin tehtävälle työlle, kun taiteilija hakee omasta luonnoskokoelmastaan sommitteluideoita tai tarkistaa jonkin näkymän yksityiskohtia. Taiteilijamestari voi tehdä luonnoksiaan myös apulaistensa työn pohjaksi. Luonnos voi joskus olla itsessäänkin taiteellisesti arvokas teos.


title: Luonnos

text: Luonnos kuvaa yleensä näkymän laajempaa sommitelmaa ja vaikutelmaa. Luonnoksia tehdään usein kartuusipaperista tehtyyn luonnoslehtiöön. Luonnoksia tehdään esimerkiksi lyijykynillä, värikynillä tai tusseilla. Luonnokseen voi myös kirjoittaa tarpeellisia muistiinpanoja esimerkiksi näkymän värejä tai valoisuutta koskien.


title: Luonnos

text: Perinteistä luonnosta on kolmea tyyppiä. "Croquis" on nopea piirustus, jonka tarkoitus on muistuttaa taiteilijaa näkemästään, jonka hän aikoo tallentaa pysyvämpään muotoon myöhemmin. "Pochade" on yleensä värillinen vaikutelma maisemasta. Kolmas luonnostyyppi on mallista tehty nopea ilmeen, pään asennon ja muiden ominaispiirteiden tallennus.


title: Luonnos

text: 1700-luvulta lähtien luonnoksia on alettu nähdä myös itsenäisinä teoksina, jotka vangitsevat visuaalisen kokemuksen vaatimattomasti yksinkertaisin välinein. Esimerkiksi John Constablen luonnoksia arvostetaan nykyisin yhtä korkealle kuin hänen valmiita töitään.


title: Luonnos

text: Oikeudenkäynneissä on vuosisatojen ajan nähty taiteilijoita, jotka tallentavat tapahtumia nopein ja kuvaavin luonnoksin. Ennen helppokäyttöisten kameroiden käyttöönottoa tämä oli ainoa tapa tallentaa näkymiä oikeussalissa, mutta taiteilijoita käytetään nykyisinkin, kun valokuvaaminen on kielletty.


title: Almopía

text: Almopía ( eli Δήμος Αλμωπίας, "Dímos Almopías") on Kreikan kunta, joka sijaitsee Péllan alueyksikössä Keski-Makedonian alueella. Kunnan pinta-ala on 980,9 neliökilometriä ja väkiluku 27 556 (vuonna 2011). Kunnan kuntakeskus on Aridaía.


title: Almopía

text: Almopían kunta on ottanut nimensä samalla seudulla sijainneelta antiikin aikaiselta Almopian alueelta, joka oli yksi Makedonian valtakunnan osista. Almopían kunta syntyi, kun Aridaía ja Exaplátanos yhdistyivät vuoden 2011 alussa Kallikrates-suunnitelman mukaisesti.


title: Almopía

text: Vuoden 2011 kuntauudistuksesta lähtien Almopían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Almopia

text: Almopia () oli antiikin aikainen Makedonian valtakunnan osa. Se sijaitsi valtakunnan rajalla sen luoteisosassa, ja sen kaakkoispuolella sijaitsi Bottiaia, lounaispuolella Eordaia ja Lynkestis, länsipuolella Derriopos, pohjoispuolella Pelagonia ja Paionia ja koillispuolella Parorbelia.


title: Almopia

text: Almopiaa asutti almopien heimo ("Almōpes", ). Antiikin lähteiden mukaan seutu oli Argeadien ("Temenidai") varhaisia valloituksia alueella. Ptolemaioksen mukaan Almopiassa sijaitsivat kaupungit Horma, Europos ja Apsalos.


title: Almopia

text: Kreikan nykyinen, samalla alueella sijaitseva Almopían kunta on ottanut nimensä antiikin aikaisesta alueesta.


title: Amfípoli

text: Amfípoli (; ) on Kreikan kylä ja samanniminen kunta (Δήμος Αμφίπολης, "Dímos Amfípolis"), joka sijaitsee Sérresin alueyksikössä Keski-Makedonian alueella. Koko kunnan pinta-ala on 414,3 neliökilometriä ja väkiluku 9 182. Varsinaisen Amfípolin kylän väkiluku on 147 (vuonna 2011). Kunnan kuntakeskus on Rodolívos.


title: Amfípoli

text: Amfípolin kylä ja kunta ovat ottaneet nimensä antiikin ajan Amfipoliin kaupungista, joka sijaitsi nykyisen kylän lähellä. Kylän nähtävyyksiin kuuluvat Amfipoliin raunioiden lisäksi uudelleen pystytetty Amfipoliin leijonapatsas sekä Amfípolin arkeologinen museo.


title: Amfípoli

text: Nykyinen Amfípolin kunta muodostui, kun Amfípoli, Kormísta, Próti ja Rodolívos yhdistyivät vuoden 2011 alussa Kallikrates-suunnitelman mukaisesti.


title: Amfípoli

text: Vuoden 2011 kuntauudistuksesta lähtien Amfípolin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Dío-Ólympos

text: Dío-Ólympos ( eli Δήμος Δίου-Ολύμπου, "Dímos Díou-Olýmpou") on Kreikan kunta, joka sijaitsee Pierian alueyksikössä Keski-Makedonian alueella. Kunnan pinta-ala on 493,2 neliökilometriä ja väkiluku 25 668 (vuonna 2011). Kunnan kuntakeskus on Litóchoro.


title: Dío-Ólympos

text: Dío-Ólympoksen kunta syntyi, kun Anatolikós Ólympos, Dío ja Litóchoro yhdistyivät vuoden 2011 alussa Kallikrates-suunnitelman mukaisesti. Kunta sijaitsee Kreikan korkeimman vuoren Olympoksen juurella. Vuoren itäosa on kunnan alueella. Muihin alueen nähtävyyksiin kuuluu antiikin aikaisen Dionin arkeologinen alue. Kunta on saanut nimensä näistä kahdesta paikasta.


title: Dío-Ólympos

text: Vuoden 2011 kuntauudistuksesta lähtien Dío-Ólympoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Emmanouíl Pappás (kunta)

text: Emmanouíl Pappás () on Kreikan kylä ja samanniminen kunta (Δήμος Εμμανουήλ Παππά, "Dímos Emmanouíl Pappá"), joka sijaitsee Sérresin alueyksikössä Keski-Makedonian alueella. Koko kunnan pinta-ala on 338,8 neliökilometriä ja väkiluku 14 664. Varsinaisen Emmanouíl Pappáksen kylän väkiluku on 601 (vuonna 2011). Kunnan kuntakeskus on Chrysó.


title: Emmanouíl Pappás (kunta)

text: Kylä ja kunta on nimetty Kreikan vapaussodan sankareihin luetun Emmanouíl Pappáksen mukaan. Nykyinen Emmanouíl Pappáksen kunta muodostui, kun Emmanouíl Pappás ja Strymónas yhdistyivät vuoden 2011 alussa Kallikrates-suunnitelman mukaisesti.


title: Emmanouíl Pappás (kunta)

text: Vuoden 2011 kuntauudistuksesta lähtien Emmanouíl Pappáksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Irákleia (Sérres)

text: Irákleia () on Kreikan kaupunki ja samanniminen kunta (Δήμος Ηρακλείας, "Dímos Irakleías"), joka sijaitsee Sérresin alueyksikössä Keski-Makedonian alueella. Koko kunnan pinta-ala on 448,8 neliökilometriä ja väkiluku 21 145. Varsinaisen Irákleian kaupungin väkiluku on 3 786 (vuonna 2011).


title: Irákleia (Sérres)

text: Nykyinen Irákleian kunta muodostui, kun Irákleia, Skotoússa ja Strymonikó yhdistyivät vuoden 2011 alussa Kallikrates-suunnitelman mukaisesti.


title: Irákleia (Sérres)

text: Vuoden 2011 kuntauudistuksesta lähtien Irákleian kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Néa Zíchni

text: Néa Zíchni () on Kreikan kaupunki ja samanniminen kunta (Δήμος Νέας Ζίχνης, "Dímos Néas Zíchnis"), joka sijaitsee Sérresin alueyksikössä Keski-Makedonian alueella. Koko kunnan pinta-ala on 405,6 neliökilometriä ja väkiluku 12 397. Varsinaisen Néa Zíchnin kaupungin väkiluku on 2 530 (vuonna 2011).


title: Néa Zíchni

text: Nykyinen Néa Zíchnin kunta muodostui, kun Néa Zíchni ja Alistráti yhdistyivät vuoden 2011 alussa Kallikrates-suunnitelman mukaisesti.


title: Néa Zíchni

text: Vuoden 2011 kuntauudistuksesta lähtien Néa Zíchnin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Salli Lund

text: Salli Lund, o. s. "Hill", aikaisemmin "Mäkelä" (12. joulukuuta 1902 Oulu – 23. kesäkuuta 1979 Sortavala) oli suomalaissyntyinen Karjalan tasavallassa asunut toimittaja ja runoilija.


title: Salli Lund

text: 11-lapsiseen perheeseen syntyneen Lundin vanhemmat olivat perämies Matti Mäkelä (1850–1929) ja Kaisa Kristiina Sankilampi (1860–1938). Lund kävi kansakoulun ja oli sitten vuodesta 1920 alkaen Osuusliike Arinan palvelyksessa myyjänä. Lund muutti 1927 Suomesta Kanadaan ja sieltä edelleen 1932 Neuvosto-Karjalaan. Hän työskenteli apuhoitajana ja sittemmin Totuus-lehden oikolukijana. Toisen maailmansodan aikana Lund oli evakossa Uralin alueella ja oli työssä kolhoosissa ja paperikombinaatissa. Lundin aviomies Väinö Lund kuoli lavantautiin ja lapset tytär Raija ja poika Reijo kuolivat aliravitsemukseen. Perheensä menettänyt Lund palasi 1944 Petroskoihin ja toimi sitten ensin entisessä työssään oikolukijana ja sittemmin Karjala-kustantamon toimittajana. Lundista tuli Neuvostoliiton kirjailijaliiton jäsen 1970.


title: Salli Lund

text: Salli Lund oli naimisissa vaasalaisen Väinö Lundin kanssa ja myöhemmin Polvijärvellä syntyneen Jukka Hillin kanssa.


title: Paionía (kunta)

text: Paionía ( eli Δήμος Παιονίας, "Dímos Paionías") on Kreikan kunta, joka sijaitsee Kilkíksen alueyksikössä Keski-Makedonian alueella. Kunnan pinta-ala on 923,7 neliökilometriä ja väkiluku 28 493 (vuonna 2011). Kunnan kuntakeskus on Polýkastro.


title: Paionía (kunta)

text: Paionía sijaitsee Kreikan pohjoisosassa Makedonian tasavallan rajalla. Maiden välisen rajan tärkeimpiin rajanylityspaikkoihin kuuluvat Évzonoin Tsoliádes (maantieliikenteelle) ja Eidoméni (rautatieliikenteelle) sijaitsevat kunnan alueella. Paionían kunta syntyi, kun Axioúpoli, Evropós, Gouménissa, Livádia ja Polýkastro yhdistyivät vuoden 2011 alussa Kallikrates-suunnitelman mukaisesti. Kunta on nimetty antiikin aikaisen Paionian alueen mukaan.


title: Paionía (kunta)

text: Vuoden 2011 kuntauudistuksesta lähtien Paionían kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Pélla

text: Pélla () on Kreikan kaupunki ja samanniminen kunta (Δήμος Πέλλας, "Dímos Péllas"), joka sijaitsee Péllan alueyksikössä Keski-Makedonian alueella. Koko kunnan pinta-ala on 668,6 neliökilometriä ja väkiluku 63 122. Varsinaisen Péllan kaupungin väkiluku on 2 398 (vuonna 2011). Kunnan kuntakeskus on Giannitsá.


title: Pélla

text: Péllan kaupunki ja kunta ovat ottaneet nimensä nykyisen kaupungin paikalla sijainneelta antiikin aikaiselta Pellan kaupungilta, joka oli Makedonian valtakunnan pääkaupunki.


title: Pélla

text:
Antiikin ajan Pella sijaitsi nykyisen kaupungin paikalla, ja sitä on kaivettu esiin erityisesti nykyisen kaupungin länsi- ja lounaispuolella. Pella toimi Makedonian valtakunnan pääkaupunkina noin vuodesta 400 eaa., jolloin kuningas Arkhelaos siirsi hallinnon Aigaista Pellaan. Pella oli myös muun muassa Filippos II:n pääkaupunki, ja Aleksanteri Suuri syntyi siellä. Politiikan ja taiteen suhteen Pellan kulta-aikaa oli Antigonos Gonataksen hallituskausi (274–239 eaa.). Kaupunki menetti asemansa roomalaisten voitettua Makedonian Pydnan taistelussa vuonna 168 eaa. Vanha kaupunki myös tuhoutui maanjäristyksessä ensimmäisellä vuosisadalla eaa.
Roomalaiset perustivat vanhan Pellan lähelle uuden roomalaisen kolonian, Uuden Pellan. Se sijaitsi nykyisen Néa Péllan kylän paikalla, ja tällaisena Pella oli ilmeisesti olemassa vielä 500-luvulla jaa.


title: Pélla

text: Nykyinen asutus on syntynyt paikalle myöhemmin. Se tunnettiin osmanivallan aikana nimellä "Ágioi Apóstoloi" (Άγιοι Απόστολοι). Kylä otti antiikin aikaisen kaupungin mukaan nimen "Pélla" (myös "Paliá Pélla", Παλιά Πέλλα, ”Vanha Pélla”) vuonna 1926. Asukasluku kasvoi, kun alueelle muutti paljon evakkoja Kreikan sotien seurauksena. Sittemmin kylä on kasvanut pieneksi kaupungiksi.


title: Pélla

text: Péllan nähtävyyksiin kuuluvat antiikin Pellan arkeologinen alue, jonka pääalue sijaitsee kaupungin lounaispuolella, sekä sen löytöjä esittelevä Péllan arkeologinen museo kaupungin länsilaidalla. Kaupungissa on myös antiikin aikaan palautuva lähdekaivo ("Kríni tis Péllas") sekä Aleksanteri Suurta esittävä patsas. Kaupungin kirkko on Pyhien Apostolien ("Ágioi Apóstoloi") kirkko eli Pyhien Pietarin ja Paavalin kirkko.


title: Pélla

text: Nykyinen Péllan kunta muodostui, kun Pélla, Giannitsá, Krýa Vrýsi, Kýrros ja Mégas Aléxandros yhdistyivät vuoden 2011 alussa Kallikrates-suunnitelman mukaisesti.


title: Pélla

text: Vuoden 2011 kuntauudistuksesta lähtien Péllan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Kustavi Kaila

text: Kustavi Kaila (vuoteen 1906 Johansson, 16. helmikuuta 1885 Helsinki – 9. maaliskuuta 1944 Laukaa) oli lainvalmistelija ja korkeimman oikeuden jäsen.


title: Kustavi Kaila

text: Kaila kuului Johansson-Kailan sukuun. Hänen isänsä oli arkkipiispa Gustaf Johansson ja äitinsä Sofia Emilia Björkman. Kaila valmistui ensin filosofian kandidaatiksi ja auskultoi opettajaksi 1906, mutta jatkoi opintojaan ja tuli 1910 molempien oikeuksien kandidaatiksi. Heinolan tuomiokunnassa työskenneltyään hän sai varatuomarin arvon 1913 ja samana vuonna hänestä tuli senaatin oikeusosaston kopisti. Korkeimman oikeuden notaariksi hänet nimitettiin 1918 ja nuoremmaksi oikeussihteeriksi seuraavana vuonna. Hän toimi myös valtiopäivillä työväenasiain- ja perustuslakivaliokunnan sihteerinä. Jo aiemmin 1917 hänestä oli tullut lainvalmisteluvaliokunnan jäsen. Hän osallistui keskeisesti Filip Grönvallin kanssa uuden avioliittolain valmisteluun, jonka mukaan puolisot olivat oikeudellisesti tasavertaisia, samoin kuin muidenkin lakien valmisteluun erityisesti avioliitto- ja lapsioikeuden alalta.


title: Kustavi Kaila

text: Kaila oli kiinnostunut myös rikosoikeudesta ja toimi sen tutkijana Helsingin yliopistossa 1920–1927. Hän oli mukana rikoslain uudistukseen tähdänneessä työssä 1926, joka ei kuitenkaan johtanut lain muutoksiin. Kaila julkaisi artikkeleita "Lakimies" -lehdessä, jonka toimitussihteerinä ja vuodesta 1936 myös päätoimittajana hän toimi. 1930 hänet nimitettiin Korkeimman oikeuden jäseneksi. Oiikeusneuvoksena hän puuttui myös lakikielen kehittämiseen, esimerkiksi 1943 hän julkaisi "Lakimiehessä" huomiota herättäneen artikkelin "Virkakielen rikkaruohoja". Hän työskenteli Lakikielen sanakirjan tarkastustoimikunnassa ja valvoi Matthias Caloniuksen teoksen "Praelections in iuris-prudentiam civilem" -teoksen suomentamista. Hän myös suomensi itse useita teoksia saksasta ja ruotsista.


title: Kustavi Kaila

text: Vapaa-ajallaan Kaila oli innokas kasvitieteen harrastaja ja kasvien keräilijä. Hänen puolisonsa vuodesta 1909 oli opettaja Ida Marja Makkonen (s. 1884). Shakkimestari, toimittaja Osmo Kaila (1916–1991) ja maanviljelyskemian ja -fysiikan professori Armi Kaila (1920–2003) olivat heidän lapsiaan.


title: Sintikí

text: Sintikí ( eli Δήμος Σιντικής, "Dímos Sintikís") on Kreikan kunta, joka sijaitsee Sérresin alueyksikössä Keski-Makedonian alueella. Kunnan pinta-ala on 1 112,4 neliökilometriä ja väkiluku 22 195 (vuonna 2011). Kunnan kuntakeskus on Sidirókastro.


title: Sintikí

text: Sintikín kunta syntyi, kun Achladochóri, Ágkistro, Kerkíni, Petrítsi, Promachónas ja Sidirókastro yhdistyivät vuoden 2011 alussa Kallikrates-suunnitelman mukaisesti.


title: Sintikí

text: Vuoden 2011 kuntauudistuksesta lähtien Sintikín kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Skýdra

text: Skýdra () on Kreikan kaupunki ja samanniminen kunta (Δήμος Σκύδρας, "Dímos Skýdras"), joka sijaitsee Péllan alueyksikössä Keski-Makedonian alueella. Koko kunnan pinta-ala on 239,525 neliökilometriä ja väkiluku 20 188. Varsinaisen Skýdran kaupungin väkiluku on 5 406 (vuonna 2011).


title: Skýdra

text: Nykyinen Skýdran kunta muodostui, kun Skýdra ja Meniída yhdistyivät vuoden 2011 alussa Kallikrates-suunnitelman mukaisesti.


title: Skýdra

text: Vuoden 2011 kuntauudistuksesta lähtien Skýdran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Visaltía

text: Visaltía ( eli Δήμος Βισαλτίας, "Dímos Visaltías") on Kreikan kunta, joka sijaitsee Sérresin alueyksikössä Keski-Makedonian alueella. Kunnan pinta-ala on 659,2 neliökilometriä ja väkiluku 20 030 (vuonna 2011). Kunnan kuntakeskus on Nigríta.


title: Visaltía

text: Nykyinen Visaltían kunta muodostui, kun Visaltía, Achinós, Nigríta ja Trágilos yhdistyivät vuoden 2011 alussa Kallikrates-suunnitelman mukaisesti.


title: Visaltía

text: Vuoden 2011 kuntauudistuksesta lähtien Visaltían kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Pýdna-Kolindrós

text: Pýdna-Kolindrós ( eli Δήμος Πύδνας-Κολινδρού, "Dímos Pýdnas-Kolindroú") on Kreikan kunta, joka sijaitsee Pierian alueyksikössä Keski-Makedonian alueella. Kunnan pinta-ala on 341,2 neliökilometriä ja väkiluku 15 179 (vuonna 2011). Kunnan kuntakeskus on Aigínio.


title: Pýdna-Kolindrós

text: Pýdna-Kolindróksen kunta syntyi, kun Aigínio, Kolindrós, Methóni ja Pýdna yhdistyivät vuoden 2011 alussa Kallikrates-suunnitelman mukaisesti.


title: Pýdna-Kolindrós

text: Vuoden 2011 kuntauudistuksesta lähtien Pýdna-Kolindróksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Pekka Pöllä

text: Pekka Pöllä (10. elokuuta 1940 Inkeri – 22. maaliskuuta 1989) oli Karjalan tasavallassa asunut suomen kielellä kirjoittanut toimittaja, kääntäjä ja runoilija.


title: Pekka Pöllä

text: Pöllä syntyi Poritsan kylässä Leningradin alueella. Jatkosodan aikana Pöllän perhe evakuoitiin Suomeen josta Pöllä muutti myöhemmin työnhakuun edelleen Ruotsiin. Pöllä palasi 1957 Neuvostoliittoon ja asettui asumaan Petroskoihin. Hän suoritti 1970 loppututkinnon Petroskoin yliopiston suomen kielen osastolla.


title: Pekka Pöllä

text: Pöllä toimi Petroskoissa ensin kirjanpainajana Anohinin kirjapainossa ja sitten puuseppänä. Tämän jälkeen hän oli toimittajana Neuvosto-Karjala-lehdessä, Suomalaisessa draamateatterissa, Progress-kustantamon suomenkielisessä toimituksessa ja Punalippu-lehdessä. Pöllän ensimmäinen runo julkaistiin Punalippu-lehdessä 1958 ja hän kirjoitti lehteen runoja ja artikkeleita Petroskoin kulttuuritapahtumista käyttäen salanimeä "M. Kuisma". Pöllä oli Neuvostoliiton kirjailijaliiton jäsen vuodesta 1983.


title: Pekka Pöllä

text: Vuodesta 1984 alkaen Pöllä keskittyi suomalais-ugrilaisten kansojen synty- ja varhaisvaiheiden selvittelyyn käyttäen pohjana omia nimistötieteellisiä havaintojaan.


title: Archánes-Asteroúsia

text: Archánes-Asteroúsia ( eli Δήμος Αρχανών-Αστερουσίων, "Dímos Archanón-Asterousíon") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 335,4 neliökilometriä ja väkiluku 16 692 (vuonna 2011). Kunnan kuntakeskus on Pezá.


title: Archánes-Asteroúsia

text: Archánes-Asteroúsian kunta sijaitsee Kreetan keskiosissa ja ulottuu lähes koko saaren poikki Iraklionin eteläpuolelta saaren etelärannikolle. Kunta syntyi, kun Archánes, Asteroúsia ja Níkos Kazantzákis yhdistyivät vuoden 2011 alussa Kallikrates-suunnitelman mukaisesti.


title: Archánes-Asteroúsia

text: Vuoden 2011 kuntauudistuksesta lähtien Archánes-Asteroúsian kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Chersónisos

text: Chersónisos (; suomeksi joskus myös "Hersonissos"), antiikin Khersonesos, on Kreikan kaupunki ja samanniminen kunta (Δήμος Χερσονήσου, "Dímos Chersonísou"), joka sijaitsee Iraklionin alueyksikössä Kreetan alueella. Koko kunnan pinta-ala on 271,6 neliökilometriä ja väkiluku 26 717. Varsinainen Chersónisos muodostuu kahdesta erillisestä asutuksesta, Chersónisoksen kylästä (myös Άνω Χερσόνησος, "Áno Chersónisos"), jonka väkiluku on 1 115; sekä tämän satamakaupungista, varsinaiselta nimeltään Liménas Chersonísou (Λιμένας Χερσονήσου), jonka väkiluku on 2 968. Kunnan kuntakeskus on Goúrnes.


title: Chersónisos

text: Chersónisos sijaitsee Kreetan pohjoisrannikolla noin 25 kilometriä Iraklionista itään. Antiikin Khersonesos oli Lyktoksen kaupungin satama, joka kukoisti vielä roomalaisella ajalla. Nykyinen Chersónisoksen kunta muodostui, kun Chersónisos, Episkopí, Goúves ja Mália yhdistyivät vuoden 2011 alussa Kallikrates-suunnitelman mukaisesti. Kuntaan kuuluu Kreetan pohjoispuolella sijaitseva Dían saari.


title: Chersónisos

text: Vuoden 2011 kuntauudistuksesta lähtien Chersónisoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Faistós

text: Faistós ( eli Δήμος Φαιστού, "Dímos Faistoú") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 412,7 neliökilometriä ja väkiluku 24 466 (vuonna 2011). Kunnan kuntakeskus on Moíres.


title: Faistós

text: Faistós sijaitsee Kreetan etelärannikolla. Faistóksen kuntaan kuuluvat saaret Makronísi, Mikronísi ja Tráfos. Faistóksen kunta syntyi, kun Moíres, Tympáki ja Zarós yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella sijainneen Faistoksen minolaisaikaisen kaupungin mukaan.


title: Faistós

text: Vuoden 2011 kuntauudistuksesta lähtien Faistóksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Górtyna (kunta)

text: Górtyna ( eli Δήμος Γόρτυνας, "Dímos Górtynas") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 462,7 neliökilometriä ja väkiluku 15 632 (vuonna 2011). Kunnan kuntakeskus on Ágioi Déka.


title: Górtyna (kunta)

text: Górtyna sijaitsee Kreetan etelärannikolla. Nykyinen Górtynan kunta muodostui, kun Górtyna, Agía Varvára, Kófinas ja Roúvas yhdistyivät vuoden 2011 alussa Kallikrates-suunnitelman mukaisesti. Kunta on nimetty alueella sijainneen antiikin aikaisen Gortynin kaupungin mukaan.


title: Górtyna (kunta)

text: Vuoden 2011 kuntauudistuksesta lähtien Górtynan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Malevízi

text: Malevízi ( eli Δήμος Μαλεβιζίου, "Dímos Malevizíou") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 292,7 neliökilometriä ja väkiluku 24 864 (vuonna 2011). Kunnan kuntakeskus on Gázi.


title: Malevízi

text: Malevízi sijaitsee Kreetan pohjoisrannikolla Iraklionin länsipuolella. Malevízin kunta syntyi, kun Gázi, Krousónas ja Týlisos yhdistyivät vuoden 2011 alussa Kallikrates-suunnitelman mukaisesti.


title: Malevízi

text: Vuoden 2011 kuntauudistuksesta lähtien Malevízin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Minóa Pediáda

text: Minóa Pediáda ( eli Δήμος Μινώα Πεδιάδας, "Dímos Minóa Pediádas") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 394,2 neliökilometriä ja väkiluku 17 563 (vuonna 2011). Kunnan kuntakeskus on Evangelismós.


title: Minóa Pediáda

text: Minóa Pediáda sijaitsee Kreetan etelärannikolla. Kunta syntyi, kun Arkalochóri, Kastélli ja Thrapsanó yhdistyivät vuoden 2011 alussa Kallikrates-suunnitelman mukaisesti. Kunnan nimi tarkoittaa "Minolaista tasankoa".


title: Minóa Pediáda

text: Vuoden 2011 kuntauudistuksesta lähtien Minóa Pediádan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Viánnos

text: Viánnos ( eli Δήμος Βιάννου, "Dímos Viánnou") on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 221,5 neliökilometriä ja väkiluku 5 563 (vuonna 2011). Kunnan kuntakeskus on Áno Viánnos.


title: Viánnos

text: Viánnos sijatsee Kreetan etelärannikolla.


title: Viánnos

text: Viánnoksen kunta muodostuu seuraavista kyläyhdyskunnista ja asutuksista:


title: Diafra Sakho

text: Diafra Sakho (s. 24. joulukuuta 1989) on senegalilainen jalkapalloilija, joka edustaa Valioliigassa pelaavaa West Ham Unitedia. Oikeajalkaisen Sakhon pelipaikka on hyökkääjä. Sakho pelaa myös Senegalin jalkapallomaajoukkueessa.


title: Diafra Sakho

text: Sakho aloitti ammattilaisuransa ranskalaisessa FC Metzissä. Hän teki debyyttinsä ykkösjoukkueessa tammikuussa 2010. Kaudella 2011-2012 Sakho oli lainalla US Boulognessa, jossa peliaikaa tuli vain seitsemän ottelun verran. Sakho palasi takaisin Metziin ja oli mukana nostamassa perinteikkään seuran Ligue 1:teen kaudeksi 2014-15. Sakho valittiin Ligue 2:n kauden pelaajaksi kaudella 2013-14. Kesällä 2014 hän siirtyi Valioliigaseura West Ham Unitediin. Debyytti Valioliigassa tapahtui elokuussa 2014 Crystal Palacea vastaan. Ensimmäisen maalinsa Valioliigassa Sakho teki syyskuussa Hull Cityä vastaan. Hän teki syyskuussa myös voittomaalin Liverpool FC:tä vastaan chipattuaan pallon Liverpool-vahti Simon Mignolet´n yli.


title: Diafra Sakho

text: Sakho debytoi Senegalin jalkapallomaajoukkueessa toukokuussa 2014 Burkina Fasoa vastaan. Hänen ensimmäinen maaottelumaalinsa tuli neljä päivää myöhemmin epävirallisessa maaottelussa Kosovoa vastaan.


title: Slime

text: Slime oli 1970- ja 1980-luvulla suosittu leikkikaluna käytetty löllyvä massa. Mattel toi sen markkinoille vuonna 1976. Sen pääasiallinen valmistusaine oli guarkumi. Alkuperäisten slimen markkinointi loppui 1979, mutta sen jälkeen siitä tehtiin erilaisten televisiosarjojen mukaan nimettyjä erikois-slimejä, kuten Masters of the Universe Slime ja Nickelodeon Green Slime. Haamujengi-elokuvan suosion aikana sitä myytiin nimellä "ektoplasma".


title: Slime

text: Slime myytiin roskatynnyrin muotoisessa purkissa, jossa sitä myös säilytettiin. Purkin ulkopuolelle unohtunut slime kuivui nopeasti korpuksi ja menetti kimmoisuutensa.


title: Slime

text: Nykyään slime on tullut uudelleen suosioon, ja YouTube on täynnä erilaisia ohjevideoita slimejen valmistukseen. Asiantuntijat ovat arvioineet slimen turvallisuutta, eikä mitään vaaraa ole havaittu. Kuitenkin vastaavia myrkyllistä booraksia sisältäviä tuotteita on myynnissä.


title: Soccer Physics

text: Soccer Physics on suomalaisen indie-videopelikehittäjä Otto-Ville Ojalan kehittämä urheilupeli, joka julkaistiin 12. heinäkuuta 2014 iOS:lle. Peli julkaistiin myöhemmin myös selaimelle. Peli on noussut suureen suosioon: se on ollut App Storen maksullisten pelien 11. sijalla.


title: Soccer Physics

text: Pelissä on kaksi joukkuetta, ideana on saada pallo vastustajan maaliin. Pelaajia ohjataan ainoastaan yhtä nappia painamalla, silloin pelaajat hyppäävät, mutta pelaajien eri asennoista riippuen hahmot voivat liikkua eri suuntiin ja pelaamisesta tulee hyvin satunnaista. Peliä pelataan sivultapäin kuvattuna. Peliä voi pelata joko yksin tietokonetta vastaan, jolloin pelaaja ohjaa yksin jokaista oman joukkueensa hahmoa tai toista pelaajaa vastaan, jolloin jokainen ohjaa oman joukkueensa hahmoja. Myös nelinpeli on mahdollista, jolloin jokainen ohjaa omaa hahmoaan.


title: Jordan Rossiter

text: Jordan Rossiter (s. 24. maaliskuuta 1997 Liverpool, Englanti) on englantilainen jalkapalloilija, joka on pelannut Englannin Valioliigan Liverpoolissa ja skotlantilaisseura Rangersissa. Hän on pelipaikaltaan keskikenttäpelaaja.


title: Jordan Rossiter

text: Rossiter aloitti uransa Liverpoolissa. Hän debytoi edustusjoukkueessa 23. syyskuuta 2014 Englannin liigacupin ottelussa Middlesbroughia vastaan ja teki maalin 30 metristä. Rossiterista tuli näin Liverpoolin toiseksi nuorin maalintekijä Michael Owenin jälkeen.


title: Keikyän riippusilta

text: Keikyän riippusilta tai Äetsän riippusilta on Sastamalassa sijaitseva, Kokemäenjoen ylittävä kevyen liikenteen silta ja Suomen pisin puurakenteinen riippusilta. Sen pituus on 228 m ja leveys 165 cm. Silta yhdistää Peevolan kylän entisen Äetsän kunnan keskustaajamaan Pehulaan ja kulkee Äetsän voimalaitoksen itäpuolella.


title: Keikyän riippusilta

text: Silta rakennettiin vuonna 1948 silloisen Keikyän kunnan ja seudun suurimman työnantajan Finnish Chemicalsin rahoituksella. Vuonna 1957 silta särkyi myrskyssä, mutta se korjattiin ja vahvistettiin heti.


title: Keikyän riippusilta

text: Kesällä 2018 valmistuneessa Destian tarkastusraportissa todetaan sillan tarvitsevan välittömien toimien ohella peruskorjauksen kolmen vuoden kuluessa tai sitä uhkaa käyttökielto.


title: Admiralspalast

text: Admiralspalast on teatteri ja entinen huvittelukeskus Berliinin keskustassa, osoitteessa Friedrichstrasse 101.


title: Admiralspalast

text: Admiralspalastin paikalla oli ensin 1860-luvulla löydetyn suolavesilähteen päälle perustettu terveyskylpylä. Kylpylä rakennettiin 1873–1874. Nykyinen Admiralspalastin talo valmistui sen tilalle vuonna 1910. Rakennuksessa toimi huvittelukeskus, jossa oli ravintoloita, revyyteatteri, elokuvateatteri, kuntosali ja luistinrata. Paikka oli suosittu 1920-luvulla, mutta natsit sulkivat paheellisena pidetyn keskuksen heti valtaan tultuaan vuonna 1933. Tiloihin kuitenkin avattiin suosittu operettinäyttämö, jonka katsomon ensimmäiselle riville rakennettiin oma loosi Adolf Hitleriä varten. Se purettiin vasta vuonna 2006 tehtyjen korjaustöiden yhteydessä. Rakennus säilyi toisesta maailmansodasta lähes vahingoittumattomana. Sodan jälkeen tiloja käytti Saksan valtionooppera siihen asti, kunnes Unter den Lindenin vanha oopperatalo saatiin kunnostettua 1955. Sen jälkeen salissa toimi elokuvateatteri. Nyttemmin se on kunnostettu musiikkiteatteriksi.


title: Admiralspalast

text: Admiralspalastissa järjestettiin huhtikuussa 1946 Itä-Saksan hallitsevan puolueen, Sosialistisen yhtenäisyyspuolueen (SED) perustava kokous.


title: Tulisoihtu pimeään

text: Tulisoihtu pimeään – Olavi Paavolaisen elämä on Panu Rajalan laatima elämäkerta Olavi Paavolaisesta. Teos ilmestyi 2014, ja sen on kustantanut WSOY.